hotchpotch/miracl-hf-unified huggingface dataset:
বাজীরাও মস্তানী
বাজীরাও মস্তানী সঞ্জয় লীলা ভন্সালী পরিচালিত ২০১৫ সালের ইতিহাস আশ্রিত মহাকাব্যিক নাট্য চলচ্চিত্র। নাগনাথ এস. ইনামদার রচিত "রাউ" উপন্যাস অবলম্বনে নির্মিত এই চলচ্চিত্রে পেশওয়া বাজিরাও ও তার দ্বিতীয় স্ত্রীর প্রেমের গল্প তুলে ধরা হয়েছে। এতে নাম ভূমিকায় অভিনয় করেছেন রণবীর সিং ও দীপিকা পাড়ুকোন। এছাড়া বাজিরাওয়ের প্রথম স্ত্রী কাশীবাইয়ের ভূমিকায় অভিনয় করেছেন প্রিয়াঙ্কা চোপড়া।
২০১৫ সালের ১৮ ডিসেম্বর চলচ্চিত্রটি ভারতে মুক্তি পায়। এছাড়া ছবিটি ২০১৬ সালে ৪৭তম ভারতীয় আন্তর্জাতিক চলচ্চিত্র উৎসবে ভারতীয় প্যানারোমা বিভাগে প্রদর্শিত হয়। ছবিটি ₹৩৫৮.২ কোটি আয় করে বলিউডের সর্বকালের সেরা আয়কারী চলচ্চিত্রের তালিকায় অন্তর্ভুক্ত হয়। চলচ্চিত্রটি ৬৩তম জাতীয় চলচ্চিত্র পুরস্কারে শ্রেষ্ঠ পরিচালক ও পার্শ্ব অভিনেত্রীসহ সাতটি বিভাগে পুরস্কার লাভ করে। এছাড়া ছবিটি ৬১তম ফিল্মফেয়ার পুরস্কারে চৌদ্দটি বিভাগে মনোনয়নের মধ্যে শ্রেষ্ঠ চলচ্চিত্রসহ নয়টি বিভাগে পুরস্কার লাভ করে।চলচ্চিত্রটির মূল সুর করেছেন সঞ্চিত বালহারা। সঙ্গীত পরিচালনা করেছেন সঞ্জয় লীলা বনশালি এবং তার সহযোগী ছিলেন শ্রেয়স পুরাণিক ও দেবরথ নদার। হিন্দি গীত লিখেছেন সিদ্ধার্থ-গরিমা, এ. এম. তুরাজ, প্রশান্ত ইগনোলে। ২০১৫ সালের ২৪ নভেম্বর চলচ্চিত্রটির গানের অ্যালবাম প্রকাশ করে ইরোস মিউজিক। হিন্দি ভাষার অ্যালবামে দশটি গান রয়েছে। অ্যালবামটি তামিল ও তেলেগু ভাষায়ও প্রকাশিত হয়। তামিল ভাষার গীত লিখেছেন মধন কার্কি, ও তেলেগু ভাষার গীত লিখেছেন রামাজোগয়া শাস্ত্রী। এই দুই ভাষার অ্যালবামে আটটি করে গান রয়েছে।
প্যাটেল সুধাকর রেড্ডি
প্যাটেল সুধাকর রেড্ডি (ইংরেজি: Patel Sudhakar Reddy) (মৃত্যু: ২৩ মে, ২০০৯) একজন ভারতীয় মাওবাদী নেতা যিনি ভারতের কমিউনিস্ট পার্টি (মাওবাদী)র কেন্দ্রীয় কমিটির সদস্য ছিলেন।
প্যাটেল সুধাকর অন্ধ্রপ্রদেশ রাজ্যের মহবুবনগর জেলার কুর্থিরাভুলাচেরুভু গ্রামের বাসিন্দা ছিলেন। তিনি ছিলেন জমিদার ও বিত্তবান পরিবারের একমাত্র সন্তান। বিপ্লবী বামপন্থী রাজনীতিতে যোগদান করেন ছাত্রাবস্থাতেই। গারোয়াল এলাকায় মাওবাদ ভাবাপন্ন র‍্যাডিকাল স্টুডেন্ট এসোসিয়েশন এর সদস্য হন। তিনি ওসমানিয়া বিশ্ববিদ্যালয়তে ইঞ্জিনিয়ারিং পড়তেন এবং স্বর্ণপদক প্রাপ্ত হন।
ছাত্র রাজনীতির সাথে যুক্ত থাকতেই কোন্ডাপল্লী সীতারামাইয়া প্রতিষ্ঠিত সিপিআই (এম এল) (জনযুদ্ধ) গোষ্ঠীতে যোগ দিয়েছিলেন প্যাটেল সুধাকর। ১৯৮৩ সালে তিনি উত্তর তেলঙ্গানার এটারনগরম - মহাদেবপুর জংগল এলাকায় গেরিলা বাহিনীর প্রধান হিসেবে কাজ করেন। পার্টির সিদ্ধান্ত অনুযায়ী পরে মহারাষ্ট্রের গড়ছিরৌলি অঞ্চলে কাজ করতে যান এবং ১৯৯২ সালে ধরা পড়ার আগে পর্যন্ত সেখানেই মাওবাদী সংগঠনের কাজে ব্যপ্ত ছিলেন। ১৯৯২ সাকে ব্যাঙ্গালোরে গ্রেপ্তার হয়ে আট বছর কারাবাস করেন তিনি। ১৯৯৮ তে জেল থেকে মুক্তি পেয়ে পূনরায় দণ্ডকারণ্য ও অন্ধ্রপ্রদেশ এর বিভিন্ন এলাকায় বিপ্লবী আন্দোলনের সাথে যুক্ত ছিলেন। ২০০৫ সালে ভারতীয় মাওবাদী পার্টির কেন্দ্রীয় কমিটির সদস্য ও কেন্দ্রীয় সামরিক কমিশনের সদস্যও নির্বাচিত হয়েছিলেন। তিনি দলের অভ্যন্তরে সূর্যম ও বিকাশ নামেও পরিচিত ছিলেন।
২০০৯ সালের ২৩ মে, ওয়ারঙ্গল জেলায় ভারতীয় নিরাপত্তাবাহিনীর সঙ্গে মুখোমুখি সংঘর্ষে তার নিহত হওয়ার সংবাদ প্রচারিত হয়। একই সাথে মারা যান তাঁর সহচর আরেক মাওবাদী কর্মী ভেঙ্কাটাইয়্যা। ভারতীয় কমিউনিস্ট পার্টি (মাওবাদী)র বয়ান ও অভিযোগ অনুযায়ী তাকে নাশিক থেকে আগেই গ্রেপ্তার করে অত্যাচার করার পর সাজানো সংঘর্ষে খুন করা হয়। তার মরদেহ নিজ গ্রাম কুর্থিরাভুলাচেরুভু গ্রামে পিতার সমাধির পাশে সমাহিত করা হয়।
মেট্রো ম্যানিলা
মেট্রোপলিটান ম্যানিলা (), সাধারণত মেট্রো ম্যানিলা বা কেবলমাত্র ম্যানিলা নামে পরিচিত, এটি ফিলিপাইনের রাজধানী শহর ম্যানিলার আশেপাশের শহরটির অফিসিয়াল ও প্রশাসনিক সংজ্ঞা।এটি ফিলিপাইনের রাজধানী অঞ্চল, সরকারের সীট, এবং দেশের দ্বিতীয় বৃহত্তম জনবহুল এবং সবচেয়ে ঘনবসতিপূর্ণ অঞ্চল।আনুষ্ঠানিক ভাবে জাতীয় রাজধানী অঞ্চল (এনসিআর) নামেও পরিচিত, এটি ম্যানিলা শহরের শহর, কুইজোন সিটি, দেশের সবচেয়ে জনবহুল শহর, এবং কলোওকান, লাস পাইনাস, মাকাটি, মালাবন, ম্যান্ডালুয়ং, মারিকিনা, মুন্টিনিলুপা, নবতো পেরাকাক, পাসে, পাসিগ, সান জুয়ান, টেগুগ, এবং ভ্যালেনজেল্লা, এছারাও একমাত্র অবশিষ্ট প্যাটোসের পৌরসভার অন্তর্ভুক্ত।
ভুবনেশ্বর রেলওয়ে স্টেশন
ভুবনেশ্বর রেলওয়ে স্টেশন
ভুবনেশ্বর রেলওয়ে স্টেশন (বীবীএস) ভারতের ওডিশা রাজ্যের রাজধানী ভুবনেশ্বর কে সেবা করে বা এটি ইন্ডিয়ান রাইলবয়স এর ইস্ট কোস্ট রেলওয়ে জোনের সদর দপ্তর।
1893 থেকে 1896 পযন্ত ইস্ট কোস্ট স্টেট রেলওয়ের 800 মাইল নির্মিত করা গেছিলো এবং ট্রাফিকের জন্য খোলা হয়েছিল। এর জন্নো ব্যাহমানি, কাঠাজোদি, কুয়াখাই আর বিরূপার মত নদীর উপর দিয়ে বড় বড় সেতু নির্মাণের প্রয়োজন ছিলো।
1944 বর্ষে বেঙ্গালুরু নাগপুর রেলওয়ের জিতিয়াকরণ করা হলো। ইস্ট ইন্ডিয়ান রেলওয়ে কোম্পানির পূর্ব ভাগ মুঘলসরাই বা বেঙ্গল নাগপুর রেলওয়ে কে মার্জ করে 14 এপ্রিল 1952 কে ইস্টার্ন রেলওয়ে গঠিত করা হলো। 1955 বর্ষে ইস্টার্ন রেলওয়ে দিয়ে সাউথ ইস্টার্ন রেলওয়ে তৈরি করা হলো। এটা বেশিরভাগ আগে BNR দ্বারা পরিচালক লাইন দিয়ে গঠিত। ইস্ট কোস্ট রেলওয়ে এবং সাউথ ইস্ট সেন্ট্রাল রেলওয়ে 2003 এপ্রিলে নতুন আরম্ভ হয়েছে । এই দুটোই রেলওয়ে জোনে সাউথ ইস্টার্ন রেলওয়ে দিয়ে গঠিত ।
বর্ষ 2001-02 তে ভুবনেশ্বর ইয়ার্ড ও খুর্দ রোড - ভুবনেশ্বর বিভাগ বিদ্যুতায়িত হয়েছে। ভুবনেশ্বর - বরং বিভাগ 2002 - 03 বর্ষে বিদ্যুতায়িত হয়েছে। ভারটিয়া রেলওয়ের টেলিকম বহু রেলটেল গুগলের সাথে অংশীদারিত্ব করে ভুবনেশ্বর রেলওয়ে স্টেশনে বিনামূল্যে উচ্চ গতি ওই -ফাই সার্ভিস উপলব্ধ করাএ। রেলওয়ে মিনিস্টার সুরেশ প্রভু এবং মিনিস্টার অফ স্টেট ফর রাইলবয়স মনোজ সিনহা এই সার্ভিসের উদ্ঘাটন করেছেন । এই ওই-ফাই সার্ভিস প্রতিদিন 1.৪ লক্ষ ভুবনেশ্বর স্টেশনের দর্শকদের লাভ করবে ।
ভুবনেশ্বর রেলওয়ে স্টেশনের সাত তোলা ভবনে চারটি উচ্চতার শ্রেণী উপেক্ষা হল, দুটো এক্সেকিউটিভে লাউঞ্জে এবং ফাঁকটি সেকেন্ড ক্লাস উপেক্ষা হল তৈরি করা হবে । উচ্চতর শ্রেণী প্রতীক্ষা হল 600 যাত্রী মিটমাট করতে পারযে বা দুই নির্বাহী লাউঞ্জে 100 মানুষের দখলে রাখার ক্ষমতা থাকবে । ফাঁকটি সেকেন্ড শ্রেণী উপেক্ষা হলে 1000 যাত্রীর ক্ষমতা হবে । এই সব ছাড়াও, বিল্ডিং এর সমস্ত মেঝে রেটিরিং কক্ষ এবং ডরমিটরি (উভয় এয়ার কন্ডিশনাল এবং সাধারণ) বিশ্বমানের আধুনিক সুযোগ সুবিধার সাথে থাকবে । সমস্ত তোলে মাল্টি - কুজীন রেস্টুরেন্ট, বই এর দোকান, ওষুধ এর দোকান, টিকিট কাউন্টার, পর্যটন কেন্দ্র এবং অনেক আরও উডসের জন্নো কিয়স্ক ও বানাবা হবে। ভুবনেশ্বর রেলওয়ে স্টেশনের বহু তোলা পার্কিঙের 4000 স্কোয়ার কিলোমিটার বাসমেন্টে 3200 স্কুটার এবং সাইকেলের জন্নো জাগা হবে বা দু তোলা থেকে সাত তোলা পযন্ত 900 চার্ রাখা যেতে পারবে ।
আজপঁযন্ত ভুবনেশ্বরের নাগরসীমার ভেতরে 6 রেলওয়ে স্টেশন আছে । এই স্টেশন সম্পর্কে তথ্য নিম্নরূপ হয় -
হিসাবে ভুবনেশ্বর রেলওয়ে স্টেশন তাড়াতাড়ি সাম্রাধ হয়ে চলেছে একটু ননতুন স্যাটেলাইট যাত্রী টার্মিনাল নিউ ভুবনেশ্বরে নির্মাণ করা হচ্ছে । ভুবনেশ্বর রেলওয়ে স্টেশন ভুবনেশ্বর শহরের পশ্চিম দিকে আছে বা নিউ ভুবনেশ্বর রেলওয়ে স্টেশন সারের উত্তর দিকে তৈরি হচ্ছে ।
ভুবনেশ্বর রেলওয়ে স্টেশন ভারতীয় রেল এর শীর্ষ 100 বুকিং স্টেশনগুলির মধ্যে রয়েছে । বুবনেশ্বর রেলওয়ে স্টেশনে 173 ট্রেন বিরাম করে এবং 34 ট্রেন উদ্ভব করে। 1.5 লক্ষ যাত্রী দিয়ে উপরে এই রেলওয়ে স্টেশন থেকে প্রতিদিন আসা যাওয়া করে ।
বাজিরাও মাস্তানি গৃহীত পুরস্কার ও মনোনয়ন তালিকা
বাজিরাও মাস্তানি সঞ্জয় লীলা বনশালি পরিচালিত ২০১৫ সালের ইতিহাস আশ্রিত মহাকাব্যিক নাট্য চলচ্চিত্র। নাগনাথ এস. ইনামদার রচিত রাউ উপন্যাস অবলম্বনে নির্মিত এই চলচ্চিত্রে পেশওয়া বাজিরাও ও তার দ্বিতীয় স্ত্রীর প্রেমের গল্প তুলে ধরা হয়েছে। এতে নাম ভূমিকায় অভিনয় করেছেন রণবীর সিং ও দীপিকা পাড়ুকোন। এছাড়া বাজিরাওয়ের প্রথম স্ত্রী কাশীবাইয়ের ভূমিকায় অভিনয় করেছেন প্রিয়াঙ্কা চোপড়া।
চলচ্চিত্রটি ৬৩তম জাতীয় চলচ্চিত্র পুরস্কারে শ্রেষ্ঠ পরিচালক ও পার্শ্ব অভিনেত্রীসহ সাতটি বিভাগে পুরস্কার লাভ করে। এছাড়া ছবিটি ৬১তম ফিল্মফেয়ার পুরস্কারে চৌদ্দটি বিভাগে মনোনয়নের মধ্যে শ্রেষ্ঠ চলচ্চিত্রসহ নয়টি বিভাগে পুরস্কার লাভ করে। আন্তর্জাতিক ভারতীয় চলচ্চিত্র একাডেমি পুরস্কার এর ১৭তম আয়োজনে সতেরটি বিভাগে মনোনয়নের মধ্যে তেরটি পুরস্কার লাভ করে।
রহমতউল্লাহ আল মাহমুদ সেলিম
রহমতউল্লাহ আল মাহমুদ সেলিম (সংক্ষেপেঃ মাহমুদ সেলিম; জন্মঃ ১ জুলাই ১৯৫৪) হলেন বাংলাদেশের একজন প্রখ্যাত গণসংগীতশিল্পি, গীতিকার, সুরকার ও নাগরিক অধিকার কর্মী। তিনি ২৫ বছর সাংস্কৃতিক সংগঠন উদীচী’র সহ-সভাপতি ছিলেন। “ইতিহাস কথা কও” গীতিআলেখ্যটি তার এক অনবদ্য সৃষ্টি।
মাহমুদ সেলিমের জন্ম ১৯৫৪ সালের ১ জুলাই ঢাকার নবাবগঞ্জ উপজেলার বক্সনগর ইউনিয়নে।
সংগীতে বিশেষ অবদানের জন্য তিনি ১৯১৭ সালে একুশে পদক লাভ করেন।
প্রশান্ত বোস
প্রশান্ত বোস (ইংরেজি: Prashant Bose) ওরফে কিষন ওরফে কিষান'দা ভারতের মাওবাদী নেতৃবৃন্দের অন্যতম। তিনি ভারতের কমিউনিস্ট পার্টি (মাওবাদী) দলের প্রবীনতম পলিটব্যুরো সদস্য। তিনি অতীতে নির্ভয় মুখার্জী নামেও পরিচিত হতেন। প্রশান্ত বোস দলের অন্যতম তাত্বিক নেতা, তার আসল বাড়ি কলকাতার যাদবপুরে এমনটা জানা যায়।
ভারতের কমিউনিস্ট পার্টি (মার্ক্সবাদী -লেনিনবাদী) (জনযুদ্ধ) ও ভারতীয় মাওবাদী কমিউনিস্ট কেন্দ্র সংযুক্ত হয়ে মাওবাদী পার্টি গঠিত হওয়ার পূর্বে তিনি ছিলেন মাওবাদী কমিউনিস্ট কেন্দ্রের প্রধান নেতা। বিহার, ঝাড়খণ্ড রাজ্য ও পূর্ব ভারত অঞ্চলে মাওবাদ প্রসার ও প্রচার কাজের দায়িত্ব ছিল তার ওপর। ২০০৪ সালের সেপ্টেম্বর মাসে পার্টি সংযুক্তির চুক্তিতে জনযুদ্ধ দলের সাধারণ সম্পাদক মুপ্পালা লক্ষ্মণ রাও ওরফে গনপতির সাথে তিনি তার দলের কেন্দ্রীয় কমিটির হয়ে স্বাক্ষর করেন। প্রশান্ত বোসের স্ত্রী শিলা মারান্ডি নিজেও একজন সিপিআই (মাওবাদী) দলের কেন্দ্রীয় কমিটির নেত্রী। শিলা ২০০৬ সালে গ্রেপ্তার হন। বর্তমানে প্রশান্ত বোসের বয়স আনুমানিক ৭২ এবং তিনি ভারতের কমিউনিস্ট পার্টি (মাওবাদী)র ইস্টার্ন রিজিওনাল ব্যুরোর প্রধান। তার মাথার ওপর ছত্তিসগড় ও মহারাষ্ট্র রাজ্য সরকার উভয়েই ৫০ লক্ষ এবং ঝাড়খণ্ড সরকার ২৫ লক্ষ টাকার পুরষ্কার ঘোষনা করেছে।
চগ্রেস জাতীয় উদ্যান
চগ্রেস জাতীয় উদ্যান () পানামা প্রদেশ ও কোলনের মাঝামাঝি এলাকায় অবস্থিত পানামার জাতীয় উদ্যান। পানামা খালের উত্তরাংশে অবস্থিত এ উদ্যানটির সর্বমোট আয়তন ১,২৯,০০০ হেক্টর বা ৩,২০,০০০ একর।
এ উদ্যানে ক্রান্তীয় অঞ্চলের উপযোগী বৃষ্টিবহুল বন বিদ্যমান ও একগুচ্ছ নদী এর চতুর্দিকে ছড়িয়ে-ছিটিয়ে রয়েছে। পানামা খালের প্রধান হ্রদ গাতুন হ্রদের মাধ্যমে প্রবাহিত হবার ফলে চগ্রেস নদী ও গাতুন নদী দিয়ে স্বাভাবিক জলপ্রবাহ বিরাজমান থাকে। ১৯৮৫ সালে উদ্যানটি প্রতিষ্ঠা করা হয়। এর প্রধান উদ্দেশ্য ছিল প্রাকৃতিক বনাঞ্চলকে সংরক্ষণ করা যাতে পর্যাপ্ত পরিমাণে বৃষ্টিপাত ও পানামা খালের স্বাভাবিক কার্যক্রম পরিচালনায় যাতে বিঘ্নের পরিবেশ সৃষ্টি না হয়। পানামা খালের কার্যক্রম পরিচালনায় সর্বদাই উচ্চস্তরের জলপ্রবাহ নিশ্চিত করা একান্ত প্রয়োজন।
উমর ইবনে আল-খাত্তাব মসজিদ
উমর ইবনে আল-খাত্তাব মসজিদ () লা গুয়াজিরা প্রদেশের মাইকাও এলাকায় অবস্থিত কলম্বীয় মসজিদ। লাতিন আমেরিকায় এটি তৃতীয় বৃহত্তম মসজিদরূপে বিবেচিত। স্থানীয়ভাবে মসজিদটি লা মেজকুইতা নামে পরিচিত। কেননা, ঐ অঞ্চলে এটিই একমাত্র মসজিদ।
মসজিদের পাশেই দার আলারকান বিদ্যালয় রয়েছে। এ প্রতিষ্ঠান দুইটি ঐ অঞ্চলে ইসলামী মূল্যবোধ ও সংস্কৃতি বিকাশের প্রধান কেন্দ্রস্থলরূপে বিবেচিত হয়ে আসছে। ১৭ সেপ্টেম্বর, ১৯৯৭ তারিখে মসজিদের নির্মাণ কাজ শুরু হয়। ইসলাম ধর্মের দ্বিতীয় সুন্নি খলিফা উমর ইবনে আল-খাত্তাবের নামানুসারে এ মসজিদের নামকরণ হয়। বিখ্যাত ইরানী স্থাপত্যবিদ আলী নামাজি’র নকশায় এটি প্রতিষ্ঠিত হয়েছে। পুরঃ প্রকৌশলী অসওয়াল্ড ভিজকাইনো ফন্তালভো এ মসজিদ নির্মাণ করেন। এর অবকাঠামোয় ইতালীয় মার্বেল ব্যবহার করা হয়েছে। ১০০০-এর অধিক লোক সহজেই এখানে অবস্থান করতে পারেন।
আরবি ক্যালিওগ্রাফিতে উন্মুক্ত বড় ধরনের মিলনায়তনটিকে সাজানো হয়েছে। এরপর আরও একটি মিলনায়তন রয়েছে যা প্রথমটির চেয়েও বড়। এটি পুরুষদের নামাজ আদায়ের উপযোগী করে তৈরি করা। মক্কা অভিমুখে একটি জায়গা রয়েছে যাতে মহিলারা প্রার্থনা করতে পারেন। অবকাঠামোর উপরের অংশে দৃষ্টিনন্দন মিনার রয়েছে।
রাজকুমারী বন্দ্যোপাধ্যায়
রাজকুমারী বন্দ্যোপাধ্যায় (১৮৪৭ - ৮ মার্চ, ১৮৭৬) একজন বাঙালি শিক্ষাব্রতী ও সমাজকর্মী। তিনি ১৮ শতকে বাংলায় স্ত্রী শিক্ষার কাজে অগ্রনী ভূমিকা রেখেছিলেন।
রাজকুমারী বন্দ্যোপাধ্যায়ের বাল্যবিবাহ হয়। তার স্বামী ছিলেন আধুনিক মনস্ক দেশকর্মী শশীপদ বন্দ্যোপাধ্যায়। দৃষ্টান্ত স্থাপন করে বিনা পনে বিবাহ করেছিলেন রাজকুমারী বন্দ্যোপাধ্যায়কে। স্বামীর কাছ থেকে তিনি ১২/১৩ বছর বয়েসে শিক্ষালাভ করেন এবং নিজে পরিবারের ছোট মেয়েদের শিক্ষাদান করতে থাকেন। আধুনিক মনস্ক রাজকুমারী ব্রাহ্মধর্ম গ্রহন করায় সমাজ ও গৃহচ্যুত হয়েছিলেন। ভারতপ্রেমিক সমাজসেবী মেরি কার্পেন্টার তাদের বরাহনগরের বাড়িতে এলে তার কাজে প্রানিত হন রাজকুমারী। তারা দুজনে বিভিন্ন অঞ্চলে নারী শিক্ষার কাজে ব্রতী হন এবং মেরি কার্পেন্টারের অনুরোধে ১৮৭১ সালে তিনি ইংল্যান্ড যান। আট মাস পর বিলেত থেকে ফিরে পূনরায় নারী শিক্ষার উন্নতিতে কাজ করেন। স্বামীর সহযোগীতায় নিজ বাসগৃহে অসহায় নারীদের আশ্রয় ও শিক্ষাদানের ব্যবস্থা করেছিলেন। তিনিই প্রথম কুলীন ব্রাহ্মণ মহিলা যিনি হিন্দু সমাজপতিদের রক্তচক্ষু উপেক্ষা করে কালাপানি পার হন বা বিলেত যান।
মাত্র ৩০ বছর বয়েসে ১৮৭৬ সালের ৮ মার্চ তিনি মারা যান রাজকুমারী বন্দ্যোপাধ্যায়।
কুব্রাদা ডে হুমাহুয়াকা
কুব্রাদা ডে হুমাহুয়াকা () আর্জেন্টিনায় অবস্থিত সঙ্কীর্ণ পার্বত্য উপত্যকাবিশেষ। আর্জেন্টিনার উত্তর-পশ্চিমাঞ্চলীয় প্রদেশ জুজাইয়ে এ উপত্যকার অবস্থান। বুয়েন্স আয়ার্স থেকে ১৬৪৯ কিলোমিটার কুব্রাদা অবস্থিত। উপত্যকাটির দৈর্ঘ্য ১৫৫ কিলোমিটার ৯৬ মাইল। উত্তর-দক্ষিণ দিক বরাবর বিস্তৃত এ উপত্যকাটির পশ্চিম ও উত্তর দিকে আল্তিপ্লানো, পূর্বে সাব-আন্দিয়ান পাহাড় এবং দক্ষিণে উষ্ণ উপত্যকা ‘ভালেস তেম্পলাদোস’ অবস্থিত।
কুব্রাদা’র সাহিত্যগত নাম হচ্ছে ‘ভাঙ্গা’। কুব্রাদাকে অনুবাদ করলে অর্থ দাঁড়ায় গভীর উপত্যকা বা গভীর সঙ্কীর্ণ উপত্যকা। ১১০০০ অধিবাসী নিয়ে গড়া ছোট্ট শহর হুমাহুয়াকা থেকে এর নামটি গ্রহণ করা হয়েছে। শীতকালে শুষ্ক থাকা গ্রান্দে নদী ‘রিও গ্রান্দে’ গ্রীষ্মকালে কুব্রাদার মাঝ দিয়ে বেশ জোরে প্রবাহিত হয়।
এ অঞ্চলটি সর্বদাই অর্থনৈতিক, সামাজিক ও সাংস্কৃতিক যোগাযোগের উর্বর মিলনক্ষেত্ররূপে পরিচিতি পেয়েছে। কমপক্ষে ১০০০০ হাজার বছর পূর্ব থেকে এখানে জনবসতি গড়ে উঠেছে। তখন শিকারকৃত খাবার গ্রহণের মাধ্যমে লোকেরা জীবনধারণ করতো। এখনো প্রাগৈতিহাসিক যুগের চিহ্ন এখানে দেখতে পাওয়া যায়। ১৫শ শতাব্দীকালে গড়ে উঠা ইনকা সাম্রাজ্যের কারাভান রোড এটি। রিও ডে লা প্লাতা ও পেরুর গভর্নরের মধ্যতার গুরুত্বপূর্ণ সম্পর্ক এ স্থানকে ঘিরে গড়ে উঠেছে। এছাড়াও স্পেনের স্বাধীনতা যুদ্ধে অনেকগুলো সংঘর্ষের ঘটনা এখানে ঘটেছে।
ফেব্রুয়ারি মাসে আর্জেন্টিনা বিশেষ করে হুমাহুয়াকায় নর্থ কার্নিভাল সাংবার্ষিকভিত্তিতে অনুষ্ঠিত হয়ে থাকে।
২ জুলাই, ২০০৩ তারিখে ইউনেস্কো কর্তৃক কুব্রাদা ডে হুমাহুয়াকাকে বিশ্ব ঐতিহ্যবাহী স্থান হিসেবে অন্তর্ভুক্ত করা হয়।
বিজয় (অভিনেতা)
বিজয় (জন্ম জোসেফ বিজয় চন্দ্রশেখর হিসেবে ২২শে জুন ১৯৭৪ সালে) হলেন একজন ভারতীয় চলচ্চিত্র অভিনেতা, প্লেব্যাক গায়ক এবং জনহিতৈষী যিনি তামিল চলচ্চিত্র শিল্পে কাজ করে থাকেন। ভক্তদের কাছে "ইলায়াথালাপাথি" (জুনিয়র কমান্ডার-ইন-চিফ্‌) অথবা "থালাপাথি" (কমান্ডার-ইন-চিফ্‌) নামেই বেশি পরিচিত, যিনি তামিল চলচ্চিত্রে অনেক জনপ্রিয় ও প্রভাবশালী অভিনেতাদের মধ্যে অন্যতম।
বিজয় ২২শে জুন ১৯৭৪ সালে মাদ্রাজে (এখন চেন্নাই) জন্মগ্রহণ করেন। তাঁর পিতা ছিলেন এস. এ. চন্দ্রশেখর, যিনি ছিলেন একজন তামিল ছবির পরিচালক এবং মা শোভা চন্দ্রশেখর, যিনিও একজন সনামধন্যা প্লেব্যাক গায়িকা এবং কার্ণাটিক ভোকালিস্ট।
Vijay's most critically and commercially successful films include:
হায়দার (চলচ্চিত্র)
হায়দার হল ২০১৪ সালে মুক্তিপ্রাপ্ত একটি ভারতীয় ক্রাইম ট্র্যাজেডি চলচ্চিত্র। ছবিটির প্রযোজক ও পরিচালক হলেন বিশাল ভরদ্বাজ। উইলিয়াম শেকসপিয়র রচিত "হ্যামলেট" নাটকের একটি আধুনিক সংস্করণ ও বশরত পীরের স্মৃতিকথা "কারফিউড নাইট" অবলম্বনে এই ছবির কাহিনী রচনা করেছেন বিশাল ভরদ্বাজ ও বশরত পীর। ছবিতে নামভূমিকায় অভিনয় করেন শাহিদ কপূর। অন্যান্য প্রধান চরিত্রগুলিতে রূপদান করেন টাবু, শ্রদ্ধা কপূর ও কে কে মেনন। বিশেষ একটি চরিত্রে অভিনয় করেন ইরফান খান। ছবির প্রেক্ষাপট ১৯৯৫ সালে কাশ্মীরে জঙ্গি সংঘর্ষ ও গণ-অন্তর্ধানের ঘটনা। ছবির নায়ক হায়দার এক তরুণ ছাত্র ও কবি। কাশ্মীরে জঙ্গি ও সেনাবাহিনীর মধ্যে সংঘাত যখন চরমে, ঠিক সেই সময় নিজের বাবার অন্তর্ধান নিয়ে কয়েকটি প্রশ্নের উত্তর খুঁজতে সে ফিরে আসে কাশ্মীরে এবং জড়িয়ে পড়ে রাজ্য-রাজনীতির জটিলতার মধ্যে।
"মকবুল" (২০০৩) ও "ওমকারা" (২০০৬) ছবি দু’টির পর "হায়দার" ছিল বিশাল ভরদ্বাজের শেকসপিয়রীয় ত্রয়ীর তৃতীয় ছবি। ১৯শ বুসান আন্তর্জাতিক চলচ্চিত্র উৎসবে ছবিটি প্রদর্শিত হয়েছিল। ২০১৪ সালের ২ অক্টোবর ছবিটি বিশ্বব্যাপী মুক্তিলাভ করে। সমালোচকদের দ্বারা বহুল প্রশংসিত এই ছবিটি এর বিতর্কিত বিষয়বস্তুর জন্য গণমাধ্যমের বিশেষ দৃষ্টি আকর্ষণ করে। এই ছবিতে বিশাল ভরদ্বাজের পরিচালনা, কে কে মেনন, টাবু ও শাহিদ কপূরের অভিনয়, চিত্রনাট্য, সংগীত পরিচালনা ও সম্পাদনাও প্রশংসিত হয় এবং একাধিক পুরস্কার লাভ করে।
"হায়দর" ছবিটিই প্রথম ভারতীয় চলচ্চিত্র যেটি রোম চলচ্চিত্র উৎসবে পিপল’স চয়েস অ্যাওয়ার্ড লাভ করে। ভারতে প্রাপ্ত একাধিক পুরস্কার ও মনোনয়নের মধ্যে এই ছবিটি পাঁচটি জাতীয় চলচ্চিত্র পুরস্কারও লাভ করেছিল: শ্রেষ্ঠ নেপথ্য গায়ক, শ্রেষ্ঠ সংলাপ, শ্রেষ্ঠ নৃত্যপরিচালনা, শ্রেষ্ঠ পোষাক পরিকল্পনা ও শ্রেষ্ঠ সংগীত পরিচালনা।
হায়দার চলচ্চিত্রের মৌলিক গানের সুর ও আবহ সঙ্গীত পরিচালনা করেছেন বিশাল ভারদ্বাজ। চলচ্চিত্রে নয়টি গান রয়েছে, যার সাতটি গানের গীত রচনা করেছেন গুলজার এবং "গুলো মে রং ভরে" ও "আজ কে নাম" গানের গীত রচনা করেছেন ফায়ায আহমেদ ফায়েজ। শাহিদ কপুর ও শ্রদ্ধা কাপুর ২০১৪ সালের ২০ আগস্ট রেডিও মির্চি স্টুডিওতে বিশাল ভারদ্বাজের সাথে চলচ্চিত্রের গান প্রকাশ করেন। গানের অ্যালবাম প্রকাশিত হয় ২০১৪ সালের ১৫ সেপ্টেম্বর এবং ডিজিটাল অ্যালবাম প্রকাশিত হয় ২ অক্টোবর।
গোসাঁই
সাধন কর্তাকে সনাতন ধর্মে গোসাঁই নামে ডাকা প্রচলিত আছে। তবে শিষ্যরা কোন গুরুদেবকে নিকট দীক্ষা নাম গ্রহন করলে,দীক্ষা গুরু গোসাঁই নাম ধারন করেন। গোসাঁই ছাড়াও গুরুদেবকে অন্য নামে ডাকার প্রথা সনাতন ধর্মে প্রচলিত আছে। বাংলাদেশ তথা ভারতে সর্বপ্রথম গোসাঁই নামটির প্রচলন করেন,জগন্মোহন বাউল পন্থী বৈষ্ণবেরা। ইহারা বৈষ্ণব সমাজে একটি আলাদা সম্প্রদায় হিসেবে পরিচিতি লাভ করে। তাদের অনুসরন করে,পরবর্তীতে অন্যান্য বৈষ্ণবের গুরুদেবকে গোসাঁই নামে ডাকা আরম্ভ করেন। অর্থাৎ,গোসাঁই বলতে আমরা তাকে বুঝি,যিনি সাধন পথে সিদ্ধি লাভ করার জন্য কোন বীজ মন্ত্র দান করেন।
নাতাশা জিমেনেজ
নাতাশা জিমেনেজ () বিশিষ্ট কোস্টারিকীয় রূপান্তরিত লিঙ্গ ও আন্তঃলিঙ্গ অধিকারকর্মী এবং লেখিকা। বর্তমানে তিনি লাতিন আমেরিকান স্পেস ফর সেক্সুয়ালিটিজ এন্ড রাইটসের (মুলাবি) সাধারণ সমন্বয়কারীর দায়িত্ব পালন করছেন। আইএলজিএ’র আন্তঃলিঙ্গের প্রথম সচিবেরও দায়িত্ব পালন করেন। প্রথম আন্তঃলিঙ্গ মানবাধিকার তহবিলের পরামর্শক পরিচালনা পরিষদের সদস্য তিনি। এছাড়াও, আন্তঃ আমেরিকান মানবাধিকার কমিশনে অংশ নেয়ার পূর্বে প্রথম আন্তঃলিঙ্গবিষয়ক মানবাধিকারের শুনানী কার্যক্রমে অংশগ্রহণ করেছেন।
৩০ বছরের অধিককাল তিনি আন্তঃলিঙ্গ ও রূপান্তরিত লিঙ্গদের সাহায্যার্থে কাজ করে চলেছেন। শুরুতে তিনি লাতিন আমেরিকায় নারীবাদী কার্যক্রম ও এলজিবিটি আন্দোলনে অংশ নিতেন। জাতীয় ও আন্তর্জাতিক মানবাধিকার সংস্থাগুলো কথা বলতেন। রোজা-লিন্ডা ফ্রেগোসো ও সিন্থিয়া বেজারান্দো জিমেনেজ লিখিত ‘টেরোরাইজিং ওম্যান: ফেমিনিসাইড ইন দি আমেরিকাস’ শীর্ষ গ্রন্থের উদ্ধৃতি দিয়ে তিনি বলেন, 
মার্চ, ২০১৩ সালে মাওরো কাব্রাল, পলা স্যান্ড্রিন মাচাদো ও পিজিয়ন পাগোনিসের সাথে তিনিও আন্তঃ আমেরিকান মানবাধিকার কমিশনে ‘আমেরিকায় আন্তঃলিঙ্গ ব্যক্তিদের মানবাধিকার পরিস্থিতি’ বিষয়ে নিজ নিজ মতামত ব্যক্ত করেন। এ কমিশনে বক্তব্য প্রদানের পূর্বে আন্তঃলিঙ্গদের মানবাধিকার বিষয়ে প্রথমবারের মতো বক্তব্য দেন। প্রত্যেকেই তাদের ব্যক্তিগত অভিজ্ঞতা ও আন্তঃলিঙ্গের অধিকারী শিশুদেরকে ‘স্বাভাবিকভাবে’ অস্ত্রোপাচারের ন্যায় বিষয়গুলো উপস্থাপন করেন।
২০১৫ সালে জিমেনেজ আস্ত্রিয়া লেসবিয়ান জাস্টিস ফাউন্ডেশনের সহযোগিতায় দাতব্যসংস্থা হিসেবে গঠিত আন্তঃলিঙ্গ মানবাধিকার তহবিলের আন্তর্জাতিক পরামর্শক পরিষদে যোগদান করেন। ২০১৬ সালে এ পদটি আইএলজিএ আন্তঃলিঙ্গের সচিব হিসেবে ওলন্দাজ মানবাধিকারকর্মী মিরিয়া ফন দার হাভের কাছে চলে যায়।
জিমেনেজ এলিসা বার্থের সম্পাদনায় ‘ইন্টার: আফাহরাঙ্গেন ইন্টারজেসেস্লিচার মেনসেন ইন দার ওয়েল্ট দার জেই জেসলেচটারে’ অংশগ্রহণ করেন। এছাড়াও, জেন বারি ও জেলেনা ডরডেভিচের ‘হোয়াট ইজ দ্য পয়েন্ট অব এ রিভল্যুশন ইফ আই কান্ট ড্যান্স’ এবং মাওরো কাব্রালের সম্পাদনায় ‘ইন্তারদিসিওনেস’ গ্রন্থে লেখেন।
গয়েশপুর ইউনিয়ন
১নং গয়েশপুর ইউনিয়ন পরিষদ বাংলাদেশের মাগুরা জেলার শ্রীপুর উপজেলার অর্ন্তগত।
১নং গয়েশপুর ইউনিয়নের মোট জনসংখ্যা ২০১১ আদমশুমারি অনুযায়ী মুসলিম ১৬,৫২০ জন, হিন্দু ২৭৯৬ জন, খ্রীষ্টান ২৪ জন। গ্রামগুলো হলোঃ চন্ডীবর, বড় উদাস, সরদার কালি নগর, পার কালি নগর, ইছাপুর, কুছা ইছাপুর, নবগ্রাম, চাকদাহ, চর চাকদাহ, চতুরিয়া, চন্ডিখালী, মাশালিয়া, লাঙ্গলবাঁধ, ছাবিনগর, তেতুল বাড়িয়া, গোয়ালবাড়ি, জোকা, চর জোকা, নগর জোকা, লাট রাম নগর, বাগ বাড়িয়া, বড়তলা, গয়েশপুর ও সভাসত ডাঙ্গা।
আদমি
আদমি একটি বলিউড নির্মিত হিন্দি অ্যাকশনধর্মী চলচ্চিত্র। এই সিনেমাটি ১৯৯৩ সালে আর্শাদ খানের পরিচালনায় প্রকাশিত হয়। সুরকার ছিলেন যতীন-ললিত।
তরুন বিজয় শ্রীবাস্তব ত্রিকালের বিস্ফোরক তৈরির কারখানায় কাজ করে। সে মার্শাল আর্ট শিক্ষক হিসেবে একটি ক্লাবেও যায় অবসরে। তার বাড়িতে বাবা মিঃ মোহনলাল, মা ও ভাই থাকেন যারা একটি রেস্তোরা চালান। একদিন রেখা সাক্সেনার সাথে তার আলাপ ও প্রেম হয়। তাদের বিয়ে ঠিক হলে নিমন্ত্রণ কর‍তে বিজয়ের পিতা পুত্রের কর্মস্থলে যান। সেখানে তিনি হঠাৎ দেখতে পান বিজয়ের অফিস কর্তা ত্রিকাল অস্ত্র শস্ত্র ও গোলাবারুদের চোরাকারবার জড়িত। ত্রিকাল বুঝতে পারে বিজয়ের পিতা তার দেশবিরোধী কর্মকান্ডের কথা জেনে ফেলেছে। সে বিজয়ের পুরো পরিবারকে বোমাতে উড়িয়ে দেয় গুন্ডাদের সাহায্য। বিজয় বুঝতে পারেনা এই হত্যাকান্ডে কাদের হাত ছিল কিন্তু বিস্ফোরক কারখানাতে কাজ করার দরুন পুলিশ তাকে সন্দেহ করে। আদলতে তার হয়ে লড়াই করেন রেখার পিতা উকিল সাক্সেনা। কিন্তু পাঁচ বছরের জেল হয় বিজয়ের। জেলার শমশের সিং ও ডিসিপি দেশমুখ বিজয়কে বলে একজন ডন সারা শহরে বিস্ফোরন ঘটাচ্ছে, তার ছেলেকে কিডন্যাপ করে আনলে তাকে জব্দ করা যাবে ও বিজয় সরকারকে সাহায্য করলে তার সাজা কম করে দেওয়া যেতে পারে। জেলারের সাহায্যে বিজয় গোপনে জেল থেকে বেরোয় ও দীপক নামের একটি ছেলেকে অপহরন করে রেখার সাহায্য। দীপক আসলে কোনো ডনের পুত্র নয় বরং হীরালালের ছেলে যাকে ত্রিকাল অন্যায়ভাবে ফাঁসিয়েছিল। হীরালালের কাছে প্রমান ছিল ত্রিকাল সরকারি কাজের বরাতের আড়ালে দেশবিরোধী চক্রান্তে লিপ্ত। বিজয় নিজের ভুল বুঝতে পারে ও জেলার সমশের কে খুন করে পালায়। ইতিমধ্যে শহরে ক্রমাগত বিস্ফারণ ও সন্ত্রাসের রাজত্ব দমন কর‍তে আসেন আই জি প্রতাপ সিং। তিনি তদন্ত করে বুঝতে পারেন ত্রিকাল ও তার জামাই মন্ত্রী ডিপি সিং সন্ত্রাসবাদী কাজের সাথে যুক্ত। তারাই বিজয়কে চক্তান্ত করে ফাঁসিয়েছে। বিজয় জেল থেকে বেরিয়ে ডিপি দেশমুখ ও ত্রিকালের গুন্ডাদের খুন করতে থাকে। তাকে ধরার আগেই ত্রিকালের কারখানা, ঘাঁটি ধ্বংস করে দেয়। ত্রিকাল, হীরালাল ও তার স্ত্রীকে খুন করলেও দীপক বেঁচে যায়। আই জি তাকে হাসপাতালে পাঠান। স্বাধীনতা দিবসের দিন ত্রিকাল ও ডিপি সিং এর মুখোমুখি হয় বিজয়।
স্বদেশ রায়
স্বদেশ রায় হলেন বাংলাদেশের একজন প্রখ্যাত সাংবাদিক। তিনি দীর্ঘদিন যাবত্ এদেশের প্রধান প্রধান পত্রিকাগুলোর সাথে জড়িত এবং দৈনিক জনকন্ঠের নির্বাহী সম্পাদক হিসাবে কর্মরত আছেন।
বর্তমানে তিনি দৈনিক জনকন্ঠে নির্বাহী সম্পাদক হিসাবে কর্মরত আছেন।
সাংবাদিকতায় বিশেষ অবদানের জন্য তিনি ২০১৭ সালে একুশে পদক লাভ করেন।
আবুল মোমেন
আবুল মোমেন হলেন বাংলাদেশের একজন প্রখ্যাত সাংবাদিক, সাহিত্যিক ও শিক্ষাবিদ। তিনি বাংলাদেশের কয়েকটি জাতীয় পত্রিকায় সাংবাদিকতা করেছেন। পেশাগত জীবনে তিনি চট্টগ্রাম কলেজ ও চট্টগ্রাম বিশ্ববিদ্যালয়ে শিক্ষকতাও করেছেন। চট্টগ্রাম মহানগরের নন্দনকাননে অবস্থিত সংগিত স্কুল ‘ফুলকি’ এর প্রতিষ্ঠাতাও তিনি।
হায়দার (চলচ্চিত্র) গৃহীত পুরস্কার ও মনোনয়ন তালিকা
হায়দার বিশাল ভারদ্বাজ পরিচালিত ২০১৪ সালের ভারতীয় অপরাধধর্মী নাট্য চলচ্চিত্র। ছবিটি উইলিয়াম শেকসপিয়র রচিত "হ্যামলেট" নাটকের আধুনিক সংস্করণ এবং বাসরাত পীরের স্মৃতিকথা "কারফিউড নাইট" অবলম্বনে নির্মিত। ছবির চিত্রনাট্য ও সংলাপ রচনা করেছেন বিশাল ভারদ্বাজ ও বাসরাত পীর। ছবিতে নাম ভূমিকায় অভিনয় করেছেন শাহিদ কপুর এবং অন্যান্য চরিত্রে অভিনয় করেছেন তাবু, শ্রদ্ধা কাপুর, কে কে মেনন, ও নরেন্দ্র ঝা।
হায়দার "মকবুল" (২০০৩) ও "ওমকারা" (২০০৬) চলচ্চিত্রের পরে ভারদ্বাজের শেকসপিয়রীয় নাটক অবলম্বনে নির্মিত তৃতীয় চলচ্চিত্র। ছবিটি ১৯তম বুশান আন্তর্জাতিক চলচ্চিত্র উৎসবে প্রদর্শিত হয় এবং পরে ২০১৪ সালের ২ অক্টোবর বিশ্বব্যাপী মুক্তি পায়। এছাড়া ছবিটি ২০১৫ সালের ২০ মার্চ লন্ডনে ১৯তম এশীয় চলচ্চিত্র উৎসবে প্রদর্শিত হয়।
ছবিটি পরিচালনা, কে কে মেনন, তাবু, শাহিদ কপুরের অভিনয়, চিত্রনাট্য, চলচ্চিত্রের আবহ সঙ্গীত, সম্পাদনার জন্য প্রশংসিত হয়। আবার বিতর্কিত গল্পের জন্য সমালোচিতও হয়। হায়দার প্রথম ভারতীয় চলচ্চিত্র হিসেবে রোম চলচ্চিত্র উৎসবে পিপলস চয়েজ পুরস্কার লাভ করে; এবং ৬২তম জাতীয় চলচ্চিত্র পুরস্কারে পাঁচটি বিভাগে; ৬০তম ফিল্মফেয়ার পুরস্কারে নয়টি বিভাগে মনোনয়নের মধ্যে পাঁচটি বিভাগে; ১৬তম আইফা পুরস্কারে চৌদ্দটি বিভাগে মনোনয়নের মধ্যে নয়টি বিভাগে পুরস্কার লাভ করে।
কোরাল হেরেরা
কোরাল হেরেরা গোমেজ (; জন্ম: ১৯৭৭) মাদ্রিদে জন্মগ্রহণকারী প্রথিতযশা স্পেনের নারীবাদী প্রমিলা লেখক ও কোস্টারিকায় তথ্য বিনিময়কারী। তিনি আবেগঘন ভালোবাসার প্রাচীন কাহিনীর ব্যাপক সমালোচনা করে পরিচিত হয়ে আছেন। এছাড়াও তিনি বিচিত্র বিষয়ে অংশগ্রহণ করেছেন।
কোরাল হেরেরা মাদ্রিদের তৃতীয় কার্লোস বিশ্ববিদ্যালয় থেকে মানবিক ও শব্দ-দৃশ্যমান যোগাযোগে ডিগ্রী লাভ করেন। একই বিশ্ববিদ্যালয় থেকে মানবিক ও যোগাযোগ বিষয়ে ডক্টরেট ডিগ্রী গ্রহণ করেন। তাঁর অভিসন্দর্ভের বিষয় ছিল পাশ্চাত্যে আবেগঘন ভালোবাসা এবং পুঁজিবাদ, পিতৃতন্ত্র ও গণতন্ত্র। ডক্টরেট ডিগ্রী লাভের পর এবং স্পেনে আর্থিক মন্দার কারণে প্যারিসের পর কোস্টারিকায় আবাস গড়েন। বিভিন্ন গণমাধ্যমে বিশেষ করে পিকারা সাময়িকী, এল পাইস, এলদিয়ারিও.ইস বা এল সিয়াদাদানোয় প্রবন্ধ প্রকাশ করেন এবং এস লা তুর্কা অনুষ্ঠান নির্মাণে সহযোগিতা করেন।
তার সাহিত্যকর্মের প্রধান দিক হচ্ছে আবেগঘন ভালোবাসার সমালোচনা করা ও বৈচিত্রপূর্ণ দৃষ্টিভঙ্গীতে মূল্যায়ণ করা। তিনি যুক্তি দেখান যে, আবেগত্ব পিতৃতন্ত্রের ফসল এবং লিঙ্গ অসমতায়ণে বিভাজন ও সম্পর্কযুক্ত অবকাঠামো নির্মাণে গুরুত্বপূর্ণ ভূমিকা পালন করছে। তাঁর কাজে দেখা যায় যে, ঐতিহ্যগত একটির তুলনায় বিভিন্ন পন্থা অবলম্বনে ভালোবাসাকে বোঝা যায় ও অভিজ্ঞতা সমৃদ্ধ হয়।
ওল্ড মঙ্ক
ওল্ড মঙ্ক (ইংরেজি: Old Monk) একটি ভারতীয় রাম জাতীয় মদ। এটি ১৯৫৪ সালের ১৯ ডিসেম্বর থেকে প্রথম প্রস্তুত করা হয়ে থাকে। এই মদ্য ভারতের প্রথম প্রস্তুত রাম। এটি ভ্যানিলা গন্ধযুক্ত এবং ৪২.৮% এলকোহল মিশ্রিত থাকে। কোনো বিজ্ঞাপন ছাড়া মানুষের মুখে মুখে এবং ক্রেতার বিশ্বস্ততায় ওল্ড মঙ্ক বিখ্যাত হয়েছিল। দীর্ঘদিন ধরে ভারতের রামের বাজারে এই পানীয়টি প্রথম স্থান অধিকার করে রাখে। ২০১৩ সালে যদিও সর্বাধিক বিক্রিত রামের জায়গা অর্জন করে নেয় ম্যাকডাওয়েল নাম্বার ওয়ান নামে আরেকটি রাম প্রস্তুতকারী কোম্পানী। বিভিন্ন আকার ও পরিমানে ওল্ড মঙ্ক বাজারজাত করা হয়। আন্তর্জাতিক বাজারেও এই রামের বিরাট চাহিদা আছে। ১৯৮২ সালের 'মন্ডে ওয়ার্ল্ড সিলেকশনে' এই কোম্পানি স্বর্ণপদক প্রাপ্ত হয়।
১৮৫৫ সালে হিমাচল প্রদেশের কাসাউলিতে মদের একটি কারখানা স্থাপিত হয়। ব্রিটিশ সেনাবাহিনী ও অফিসারদের জন্যে এলকোহল জাতীয় সস্তা পানীয়ের চাহিদা থেকে এই মদ কারখানা প্রস্তুত করেন এডোয়ার্ড আব্রাহাম ডায়ার। (জালিয়ানওয়ালাবাগ হত্যাকাণ্ড ঘটিয়ে কুখ্যাত জেনারেল ডায়ারের পিতা) প্রথমে এখানে বিয়ার প্রস্তুত হতো। এটি ভারত তথা এশিয়ার প্রথম বিয়ার ফ্যাক্টরি। আব্রাহাম ডায়ার ভারতে একাধিক জায়গায় মদের কারখানা গড়ে তোলেন। কাসাউলির কারখানা শিমলার নিকট সোলানে স্থানান্তর হয়। ১৮৮৭ সালে এইচ জি ম্যাকিন এটি কিনে নেন আব্রাহাম ডায়ারের কাছ থেকে। মদ কোম্পানির নতুন নাম হয় মোহন ম্যাকিন প্রাইভেট লিমিটেড, যা ১৯৬০ সাল থেকে ভারতে ওল্ড মঙ্ক রাম প্রস্তুত করতে থাকে।
ওল্ড মঙ্ক থ্রি এক্স (সাত বছর) রাম পানীয়টি সর্বাধিক জনপ্রিয় রাম। এছাড়া আরো ছয় রকম রাম ওল্ড মঙ্ক প্রস্তুত করে থাকে সেগুলি হল:
ওল্ড মঙ্ক রাম খুচরো ব্যবসায়ীর মাধ্যমে সারা পৃথিবী তে বিভিন্ন দেশে বিক্রি হয়। রাশিয়া, ইংল্যান্ড, আমেরিকা, জাপান, সংযুক্ত আরব আমিরশাহি, নিউজিল্যান্ড, কানাডা, কেনিয়া, জাম্বিয়া, ক্যামেরুন, সিঙাপুর, মালয়েশিয়া ইত্যাদি দেশে ওল্ড মঙ্কের বাজার আছে।
জুলহাস উদ্দিন আহমেদ
ওস্তাদ জুলহাস উদ্দিন আহমেদ হলেন বাংলাদেশের একজন প্রখ্যাত সঙগীত সাধক ও সংগীত শিক্ষক।
সঙ্গীতে বিশেষ অবদানের জন্য তিনি ১৯১৭ সালে একুশে পদক লাভ করেন।
নর্মদা আক্কা
নর্মদা আক্কা (ইংরেজি: Narmada Akka) একজন ভারতীয় মাওবাদী নেত্রী ও ভারতের কমিউনিস্ট পার্টি (মাওবাদী) দলের কেন্দ্রীয় কমিটির সদস্য ছিলেন। তিনি মাওবাদীদের প্রধান মহিলা নেত্রীদের অন্যতম ছিলেন।
১৮ বছর বয়েসে নর্মদা আক্কা কলেজ ত্যাগ করে মাওবাদী রাজনীতিতে যোগদান করেন। তার পিতা ছিলেন সাম্যবাদী চিন্তাধারার ব্যক্তি। পিতার বামপন্থী রাজনীতি তাকে প্রভাবিত করে। দীর্ঘ ত্রিশ বছর নর্মদা জঙ্গলে আত্মগোপন করে গেরিলা যুদ্ধ করেছেন। সাংবাদিক, লেখক রাহুল পন্ডিতা ও ফরাসী সাংবাদিক ভেনেসা'কে তিনি দণ্ডকারণ্যে দেওয়া একটি সাক্ষাতকারে জানান পিতার সাম্যবাদী মনোভাব তাকে বিপ্লবী বামপন্থী রাজনীতিতে উদ্বুদ্ধ করেছিল। মাওবাদী দলে যোগ দেওয়ার পর তিনি দক্ষিন গড়ছিরৌলি অঞ্চলে ডিভিশনাল সম্পাদক হন। দলের নারী বাহিনী ও মহিলা সংক্রান্ত মতাদর্শিক সিদ্ধান্ত নেওয়ার ভার ছিল তার ওপর। অনুরাধা গান্ধীর পর তিনিই ছিলেন দ্বিতীয় মহিলা যিনি ভারতের কমিউনিস্ট পার্টি (মাওবাদী) দলের কেন্দ্রীয় কমিটিতে নির্বাচিত হয়েছিলেন। লেখিকা অরুন্ধতী রায়ের মতে দন্ডকারন্যের ক্রান্তিকারী আদিবাসী মহিলা সংগঠন যেটি মাওবাদ অনুসৃত বৃহত্তম মহিলা সংগঠন তার প্রধান নেত্রী ছিলেন নর্মদা আক্কা। এই সংগঠনের সদস্য সংখ্যা ৯০০০০। তার বিরুদ্ধে মহারাষ্ট্র রাজ্যে ৫৩ টি ফৌজদারি মামলা বলবৎ ছিল।
নর্মদা আক্কা বিবাহ করেছিলেন সুধাকর ওরফে কিরন কে। সুধাকর ভারতের কমিউনিস্ট পার্টি (মাওবাদী) দলের তাত্বিক নেতা ও প্রকাশনা বিভাগের সাথে যুক্ত। তিনি পার্টির পলিটব্যুরো সদস্যও বটে।
নর্মদা আক্কা রাজ্য পুলিশ বাহিনীর সাথে সংঘর্ষে মারা যান ২০১২ সালের ৪ ডিসেম্বর। দক্ষিন গড়ছিরৌলি এলাকায় অবুঝমাড় ও ছত্তীসগঢ় সীমান্তের হিকার গ্রামে এই সংঘর্ষ হয়। এই ঘটনার পরে গড়ছিরৌলি পুলিশ প্রধান সুভেজ হক জানান সংঘর্ষে মহিলা মাওবাদীদের মৃত্যু ঘটে ও যুদ্ধের পরেই মৃতদেহগুলি মাওবাদী গেরিলারা নিয়ে পালিয়ে যায়। হিন্দুস্থান টাইমস পত্রিকার সংবাদ অনুযায়ী তার বয়েস হয়েছিল ৪৬ অপরদিকে দ্য হিন্দু পত্রিকায় তার বয়েস মৃত্যুকালে ৫৭ বলে উল্লেখ করা হয়। যদিও সাংবাদিক রাহুল পন্ডিতার মতে সাক্ষাতকারের সময় তার বয়েস ছিল ৪৮। পুলিশের সূত্র হতে জানা যায় ছত্তিসগড় রাজ্যের কাঁকেড় জেলায় মারওয়াড়া গ্রামে গোপনে তার মরদেহ সমাধিস্থ করা হয়েছিল। এই সময় মাওবাদীরা সংবাদমাধ্যমকে প্রবেশ করতে দেয়নি।
মুন্না মাইকেল
মুন্না মাইকেল হচ্ছে ২০১৭ সালে মুক্তিপ্রাপ্ত ভারতীয় চলচ্চিত্র। এটি পরিচালনা করেছেন সাব্বির খান এবং প্রযোজনা করেছে ভিকি রজনী ও ইরোস ইন্টারন্যাশনাল। এই চলচ্চিত্রের মুখ্য চরিত্রে টাইগার শ্রফের পাশাপাশি নওয়াজুদ্দীন সিদ্দিকী এবং নিধি আগারওয়াল অভিনয় করেছেন। হিরোপান্তি এবং বাঘির পর, এই চলচ্চিত্রের মাধ্যমে টাইগার এবং সাব্বির তৃতীয়বারের মতো পর্দায় একসাথে উপস্থিত হয়েছিলেন। একই সাথে এই চলচ্চিত্রের মাধ্যমে নিধি আগারওয়াল বলিউডে অভিষেক করেছেন।
এই চলচ্চিত্রের কাহিনী রাস্তায় থাকা মুন্না (টাইগার শ্রফ) নামে এক যুবককে নিয়ে, যে ছোটবেলা থেকেই মাইকেল জ্যাকসনের খুব বড় ভক্ত। এই চলচ্চিত্রে মহীন্দ্র ফৌজি (নওয়াজুদ্দীন সিদ্দিকী) নামে এক গুণ্ডা-ও রয়েছে।এই চলচ্চিত্রের সঙ্গীত দিয়েছেন মিট ব্রোস, তানিশক বাগচী, কোমাইল শায়ন, প্রানায়, ভিশাল মিশ্র, জাভেদ-মহসিন এবং গৌরব-রশিন, অন্যদিকে ব্যাকগ্রাউন্ড সঙ্গীত দিয়েছেন সঙ্গীত শিরদকার। এই চলচ্চিত্রের গানগুলো লিখেছেন কুমার, দানিশ সাব্রি, কোমাইল-প্রানায়, তানিশক-ভায়ু এবং সাব্বির খান।
লুটেরচর ইউনিয়ন
লুটেরচর ইউনিয়ন কুমিল্লা জেলার মেঘনা উপজেলার অন্তর্ভুক্ত একটি প্রশাসনিক এলাকা।১৯৯১ সালে বর্তমান এই ১০টি গ্রাম নিয়ে লুটেরচর ইউনিয়ন গঠিত হয়।১ জন চেয়ারম্যান ও ৯ জন ওয়ার্ড সদস্য এবং ৩ জন মহিলা সদস্য নিয়ে ইউনিয়নটির নির্বাচিত জনপ্রতিনিধি গঠিত।
 জনাব সানাউল্লাহ শিকদার
 ১ নং ওয়ার্ড শফিক সরকার মেম্বার
 ১,২,৩ নং ওয়ার্ড তাছলিমা বেগম
লুটেরচর ইউনিয়নে ১০টি গ্রাম রযেছে এগুলো হলোঃ
১. লুটেরচর সরকারি প্রাথমিক বিদ্যালয় ২.লুটেরচর দক্ষিন সরকারি প্রাথমিক বিদ্যালয়
৩. মোহাম্মদপুর সরকারি প্রাথমিক বিদ্যালয়
৪.লক্ষিপুর সরকারি প্রাথমিক বিদ্যালয়
৫.শেখের গাঁও সরকারি প্রাথমিক বিদ্যালয়
৬.সাতঘরিয়াকান্দি সরকারি প্রাথমিক বিদ্যালয়
৭.চর কাঁঠালিয়া সরকারি প্রাথমিক বিদ্যালয়
১.লুটেরচর হাজী হালেমুন নেছা এতিম খানা ও মাদরাসা
২.কান্দারগাঁও নূরানী তালিমুল কোরআন মাদরাসা
৩.নয়া কান্দারগাঁও দারুল উলুম মাদানিয়া মাদরাসা
৪.শেখের গাঁও মাাদরাসা
৫.চর কাঁঠালিয়া মাদরাসা
বেথুয়াডহরী
বেথুয়াডহরী বা বেথুয়া, পশ্চিমবঙ্গের নদিয়া জেলার একটি সেন্সাস টাউন। এটি কৃষ্ণনগর সদর মহকুমার অন্তর্গত নাকাশিপাড়া ব্লকের অধীন। এই জায়গাটি বন্যপ্রাণী অভয়ারণ্যর কারনে বিখ্যাত। কথিত আছে এখানে বেথো (বেথুয়া) শাকের জলাভূমি (ডহর) ছিল। তা থেকেই জায়গার নাম বেথুয়াডহরি।
এখানে বন্যপ্রাণী সংরক্ষণের জন্যে পশ্চিমবঙ্গ সরকারের বনবিভাগের একটি অভয়ারণ্য রয়েছে। এর আআয়তন ৬৭ হেকটর। অজগর বা ময়াল, হরিন, বেজি ছাড়াও, দ্বিজেন্দ্রলাল রায়ের নামে নামাঙ্কিত প্রকৃতিবীক্ষণ কেন্দ্র, পাখিরালয় আছে বেথুয়াডহরি বন্যপ্রাণ অভয়ারণ্যতে। এটি ঘিরে এই স্থানে একটি পর্যটন কেন্দ্রও গড়ে উঠেছে।
১৯৫৮-৫৯ সালে এই বনভূমির সৃজনকাজ শুরু হয়। ১৯৮০ সালে সরকারিভাবে বন্যপ্রাণ অভয়ারণ্য হিসেবে ঘোষিত হয়। এখানে শাল, সেগুন, মেহগনি হিজল, অর্জুনের, গাব, টুন, নাগকেশর, পিয়াশাল, হামজাম ইত্যাদি গাছ রয়েছে।
রেল ও সড়কপথে বেথুয়াডহরী কলকাতা ও রাজ্যের অন্যান্য জায়গার সাথে সংযুক্ত। ৩৪ নং জাতীয় সড়ক (ভারত) বেথুয়াডহরীর ওপর দিয়ে গেছে। শিয়ালদহ - লালগোলা লাইনে বেথুয়াডহরী একটি গুরুত্বপূর্ণ রেলওয়ে স্টেশন। লালগোলা প্যাসেঞ্জারস ও কয়েকটি এক্সপ্রেস ট্রেন এই স্টেশনের উপর দিয়ে চলাচল করে।
নিকল প্রিজম
নিকল প্রিজম হল একটি আলোকযন্ত্র যা সমাবর্তিত তথা পোলারাইজড আলোর উৎপাদন ও শনাক্তকরণে ব্যবহৃত হয়।
এডিনবার্গের বিজ্ঞানী উইলিয়াম নিকল (১৭৭০-১৮৫১) ১৮২৮ সালে নিকল প্রিজম আবিষ্কার করেন্ন। আবিষ্কারক বিভিন্ন রত্নসামগ্রী কাটায় ও পোলিশ করণে দক্ষ ছিলেন।
এটি আইসল্যান্ড স্পার (ক্যালসাইটের একটি ভাগ) রম্বোহেড্রাল ক্রিস্টাল দিয়ে গঠিত, যাকে ক্রিস্টাল অক্ষের সাথে ৬৮° কোণে কাটা হয়। এরপর এর একটি কর্ণ বরাবর কেটে পরে এই অংশদ্বয়কে কানাডা বালসাম নামক এক ধরণের আঠালো পদার্থের আস্তরণ দিয়ে যুক্ত করা হয়।
যেকোনো পোলারাইজড আলোর কম্পনকে দুইটি উপাংশে ভাগ করা হয়ে থাকেঃ (১) আলোক অক্ষের সমান্তরালে, এবং (২) আলোক অক্ষের সমকোণে। নিকল প্রিজম এমনভাবে গঠন করা হয়েছে যে আলো এর ভিতর দিয়ে যাবার সময় এর যেকোনো একটি উপাংশ প্রতিফলিত হয়ে চলে যায়। সাধারণত অর্ডিনারি আর এক্সট্রা-অর্ডিনারি রশ্মিদ্বয়ের মধ্যে এক্সট্রা-অর্ডিনারি রশ্মিটিই গমন করে, আর অর্ডিনারি রশ্মিটি বাদ হয়ে যায়।
অসমবর্তিত আলো ক্রিস্টালের বাম পাশ দিয়ে প্রবেশ করে (যেমনটা ডায়াগ্রামে দেখানো হয়েছে) এবং ক্যালসাইটের বাইরেফ্রিনজেন্স গুণের কারণে দুইটি অংশে বিভক্ত হয়ে যায়। অর্ডিনারি রশ্মি বা "o" রশ্মি "n" = ১.৬৫৮ প্রতিসরাঙ্কের মধ্য দিয়ে গমন করে ক্যালসাইট-আঠা স্তরে পতিত হয়ে পূর্ণ অভ্যন্তরীণভাবে প্রতিফলিত হয়; কারণ আঠালো স্তরে (প্রতিসরাঙ্ক "n" = ১.৫৫) অর্ডিনারি রশ্মির আপতন কোণ ঐ দুই মাধ্যমের সংকট কোণের চেয়ে বড় হয়। পক্ষান্তরে এক্সট্রা-অর্ডিনারি রশ্মি বা "e"-রশ্মি ক্যালসাইটে তথা নিম্ন প্রতিসরাঙ্কে ("n" = ১.৪৮৬) আপতিত হওয়ায় সম্পূর্ণ প্রতিফলিত হয় না, বরং কিছুটা প্রতিসরিত হয়। ফলাফল হিসেবে আরেকটি ধাপের প্রতিসরণের মাধ্যমে "e"-রশ্মি প্রিজম থেকে বের হয়ে আসে সমবর্তিত আলো হিসেবে।
এক সময় নিকল প্রিজম মাইক্রোস্কপি এবং পোলারিমিতিতে ব্যাপকভাবে ব্যবহৃত হয়। "ইউজিং ক্রসড নিকলস" (সংক্ষেপে XN) কথাটি এখনও পোলারাইজারে কোনো নমুনাকে পরীক্ষা করার সময় ব্যবহৃত হয়। তবে বর্তমান সময়ে অধিকাংশ যন্ত্রেই নিকল প্রিজমের বদলে অন্যান্য ধরণের পোলারাইজার, যেমন পোলারয়েড শীট এবং গ্ল্যান-থম্পসন প্রিজম ব্যবহৃত হয়।
কুশল কোনোয়ার
কুশল কোনোয়ার একজন অসমীয়া, ব্রিটিশ বিরোধী স্বাধীনতা আন্দোলন কর্মী। তিনি ভারত ছাড়ো আন্দোলনে যোগদান করেছিলেন। আসাম রাজ্যের জোরহাট জেলে তার ফাঁসি হয়।
কুশল কোনোয়ার আসামের বালিজান গ্রামে (অধুনা গোলাঘাট জেলা) জন্মগ্রহণ করেছিলেন। তিনি বেজবড়ুয়া বিদ্যালয়ে শিক্ষালাভ করেন। ১৯২১ সালে ছাত্রাবস্থাতে মহাত্মা গান্ধী পরিচালিত অসহযোগ আন্দোলনে যোগদান করেছিলেন। স্বরাজ, সত্য ও অহিংসা এই তিন মন্ত্রে অনুপ্রাণিত হন কুশল। তিনি বেঙ্গামি'তে একটি প্রাথমিক বিদ্যালয় স্থাপন করেছিলেন। সেখানে শিক্ষকতা করার পর বালিজানে চা বাগানে কেরানী চাকরিতে প্রবেশ করেন।
সরুপাথার অঞ্চলে সত্যাগ্রহ আন্দোলনে ভারতীয় জাতীয় কংগ্রেস দলকে নেতৃত্ব দেন তিনি। সরুপাথার কংগ্রেস কমিটির সভাপতি নির্বাচিত হয়েছিলেন। ১৯৪২ সালের ভারত ছাড়ো আন্দোলনের উত্তাল ঢেউ আসামে এসে পড়লে কুশল তাতে সর্বতভাবে যোগ দেন। আসাম প্রদেশ কংগ্রেসের দুই নেতা গোপীনাথ বরদলৈ এবং সিদ্ধান্ত শর্মা গ্রেপ্তার হন ধুবরিতে। অন্যান্য নেতৃবৃন্দ গ্রেপ্তার বরন করেন, অহিংস আন্দোলন বিভিন্ন জায়গায় হিংসাত্বক রূপ পরিগ্রহন করে। সরকারী অফিস, থানাতে অগ্নিসংযোগ, রেল, বাস অবরোধ হয়। ১৯৪২ সালের ১০ অক্টোবর ভোরবেলা কয়েকজন রেললাইনের স্লিপার অপসারন করায় একটি সেনাবাহিনী ভর্তি ট্রেন লাইনচ্যুত হয়। বহু ব্রিটিশ সেপাই মারা গেলে সরকার পুরো জায়গা ঘিরে অপারেশন চালাতে থাকে। অপ্রাধীদের গ্রেপ্তার করার মানুষের ওপর ভয়াবহ অত্যাচার শুরু হয়। পুলিশ কুশল কোনোয়ারকে এই অপরাধের প্রধান ষড়যন্ত্রকারী হিসেবে অভিযুক্ত করে। যদিও অহিংস পন্থার পথিক, কোনোয়ার এই ঘটনায় জড়িত ছিলেননা। ৫ নভেম্বর ১৯৪২ তাকে গোলাঘাট থেকে জোরহাট জেলে নিয়ে যাওয়া হয়। তার ববিরুদ্ধে কোনো প্রমান পাওয়া যায়নি। ৬ মার্চ, ১৯৪৩ সালে তার বিচার শুরু হয়। অনেক আইনজীবী কুশলের পক্ষে দাঁড়িয়েছিলেন। কিন্তু শান্তি বাহিনীর স্বেচ্ছাসেবক পুলিন বড়ুয়া রাজসাক্ষী হন। বিচারক সি এম হামফ্রে'র আদালতে তাকে দোষী সাব্যাস্ত করে মৃত্যুদন্ড দেওয়া হলে তিনি অবিচল থাকেন। নিজের স্ত্রী প্রভাবতীকে জানান দেশের জন্যে হাজার হাজার প্রান উৎসর্গকারীদের মধ্যে একজন হতে পেরে তিনি গর্বিত। মৃত্যুর আগের দিনগুলি জেলে তিনি গীতা পাঠ করে কাটান।
১৫ জুন ১৯৪৩ ভোর সাড়ে চারটের সময় জোরহাট জেলে তার ফাঁসি হয়। তার মৃত্যুতে মহাত্মা গান্ধী জানান কুশল কোনোয়ারের জীবন ও মৃত্যু দুইই ছিল একজন আদর্শ সত্যাগ্রহীর মত। একই সাথে আরো তিন সত্যাগ্রহী ঘনশ্যাম শইকিয়া, কনকেশ্বর কোনোয়ার ও ধর্মকান্ত ডেকা'র ফাঁসি হয়েছিল।
পালাসিও বারোলো
পালাসিও বারোলো () আর্জেন্টিনার ঐতিহাসিক দাপ্তরিক ভবন। বুয়েনোস আইরেসের মনসেরাত এলাকার ১৩৭০ আভেনিদা ডে মেয়োয় এর অবস্থান। নির্মাণকালীন সময়ে এটি শহরের তথা দক্ষিণ আমেরিকার উচ্চতম ভবনের মর্যাদা পেয়েছিল। এর অনুসরণে পালাসিও সালভোকে একলেটিক ধাঁচে অধিক উচ্চতায় একই স্থাপত্যকলা প্রয়োগে মোন্তেবিদেওতে করা হয়েছিল।
১৯৯৭ সালে এ ভবনটিকে আর্জেন্টিনা সরকার জাতীয় ঐতিহাসিক স্থাপনারূপে ঘোষণা করা হয়েছিল। আবাসন প্রকল্পের তথ্য সংগ্রহকারী সংস্থা এমপোরিসের ডেটাবেসে এ ভবনকে অন্তর্ভূক্ত করা হয়েছে। বর্তমানে অনেকগুলো ট্রাভেল এজেন্সী, বিদেশীদের জন্য স্পেনীয়ভাষী বিদ্যালয়, ট্যাঙ্গো জামা বিক্রয়কারী বিপনী বিতান, বিভিন্ন সংস্থার কার্যালয়, স্থাপত্যকলাবিষয়ক স্টুডিও, হিসাবরক্ষক, আইনজীবীদের কক্ষ ইত্যাদি রয়েছে।
১৮৯০ সালে ইতালি থেকে অভিবাসনকারী লুইস বারোলো আর্জেন্টিনায় বসতি স্থাপন করেন। নাইটেড ফ্যাব্রিক্সে বিপুল পরিমাণে অর্থ উপার্জন করেন। তিনি ইতালীয় স্থপতি মারিও পালান্তিকে ভবনের নকশা অঙ্কনের দায়িত্বে দেন। উরুগুয়ের মন্তেভিডিওতে একলেটিক ধাঁচের সাথে মিল রেখে এর মূল নকশায় অগ্রসর হন।
ইতালীয় কবি দান্তের ডিভাইন কমেডি’র উদ্দীপনায় পালাসিও বারোলো নকশা অঙ্কনের অগ্রসর হন। তিনটি অংশে বিভক্ত করে সর্বমোট ২২টি তলা রয়েছে এতে। ভিত্তি ও নীচতলা ‘পাতাল’, দ্বিতীয় তলা থেকে পঞ্চদশ তলা ‘মর্ত্য’ এবং ষোড়শ থেকে ত্রিবিংশতিতম তলা ‘স্বর্গের’ প্রতিনিধিত্ব করছে। ভবনটিকে ১০০ মিটার উঁচু ৩৩০ ফুট। প্রত্যেকটিতে একমিটার করে ডিভাইন কমেডি’র অংশ রয়েছে। ভবনের শীর্ষে পর্যবেক্ষণ কক্ষ রয়েছে। এতে অবস্থান করে উরুগুয়ের মোন্তেবিদেও’র সকল রাস্তা দেখা যায়।
১৯২৩ সালে এর নির্মাণকার্য শেষ হলে কেবলমাত্র শহরের নয় বরং পুরো দক্ষিণ আমেরিকার উচ্চতম ভবনের মর্যাদা লাভ করে। ১৯৩৫ সালে কাভানা ভবন নির্মিত হলে এর মর্যাদা হ্রাস পায়। বর্তমানে এখানে শুধুমাত্র আইনজীবীদের কার্যালয়, স্পেনীয় ভাষী বিদ্যালয় ও ট্যাঙ্গো পোষাক বিক্রয়কারী বিপনী বিতান রয়েছে।
স্টিলের তৈরি আকাশচুম্বী ভবন ১০০ মিটার উঁচু এবং ১৮ তলা। প্রতিটি তলার নিজস্ব শৈলী রয়েছে। দ্য ডিভাইন কমেডির আদলে এর শীর্ষভাগ বিশেষভাবে আলোকিত করা যেন তা নয়টি স্বর্গীয় পরীকে প্রতিনিধিত্ব করে। একটি ছোট কুণ্ডলী দিয়ে দক্ষিণাকাশে নক্ষত্রপুঞ্জ ক্রুক্সের গঠন দেয়া হয়েছে। এম্পরিস ডাটাবেসে এই ভবনটি তালিকাবদ্ধকৃত।
ভবনটির গঠন সোনালী অনুপাত মেনেছে অনেক ক্ষেত্রেই। আকাশচুম্বী এই দালান দান্তের দেহভস্ম সংরক্ষনের জন্য তৈরি করা হয়েছিল বলে বারোলো বিশ্বাস করতেন, "ইউরোপ ধ্বংসের দিকে এগিয়ে যাচ্ছে তাই তার দেহাভস্ম মহাদেশটি থেকে যতদূরে সম্ভব পাঠানো উচিৎ"।
লবিতে একটি কেন্দ্রীয় হল রয়েছে যেখানে ল্যাটিন ভাষায় বিভিন্ন শ্লোক ও দৈত্যামূর্তি লিপিবদ্ধ করা। প্রধান গম্বুজ দিয়ে এর আলো ৯টি ধনুকাকৃতির বাঁকানো পথে বিকরিত হয় যা ইনফারনোতে বর্ণানাকৃত নরকের প্রতিনিধিত্ব করে। প্রথম তিন তলার দেয়ালে ও মেঝেতে আগুনের রাসায়নিক প্রতিক, ইতালির পতাকার রঙ এবং একাধিক মেসোনিক প্রতীক রয়েছে। লবিতে পুরনো ধরানার একটি এলিভেটরও রয়েছে।
কুইন (২০১৪-এর চলচ্চিত্র)
কুইন বিকাশ বেহল পরিচালিত ২০১৪ সালের ভারতীয় নাট্য চলচ্চিত্র। ছবিটি প্রযোজনা করেছেন অনুরাগ কশ্যপ, বিক্রমাদিত্য মোতয়ানি, ও মধু মন্টেনা। ছবির গল্প লিখেছেন বিকাশ বেহল এবং যৌথভাবে চিত্রনাট্য লিখেছেন বিকাশ বেহল, চৈতালি পার্মার, ও পারভেজ শেখ। এতে নাম ভূমিকায় (রানী) অভিনয় করেছেন কঙ্গনা রানাওয়াত এবং অন্যান্য পার্শ্ব চরিত্রে অভিনয় করেছেন লিসা হেইডোন, রাজকুমার রাও প্রমুখ।
কুইন চলচ্চিত্রটির উদ্বোধনী প্রদর্শনী হয় ২০১৩ সালের অক্টোবরে বুসান আন্তর্জাতিক চলচ্চিত্র উৎসবে এবং ২০১৪ সালের ৭ মার্চ ভারতে প্রেক্ষাগৃহে মুক্তি পায়। ছবিটি পরিচালনা, চিত্রনাট্য, ও কঙ্গনার অভিনয়ের জন্য সমালোচকদের প্রশংসা অর্জন করে। ₹১২.৫ কোটি ব্যয়ে নির্মিত ছবিটি ₹১০৮ কোটি আয় করে ব্যবসায়িকভাবে সফলতা অর্জন করে। ছবিটি ৬২তম জাতীয় চলচ্চিত্র পুরস্কারে শ্রেষ্ঠ হিন্দি ভাষার চলচ্চিত্র ও শ্রেষ্ঠ অভিনেত্রী পুরস্কার; ৬০তম ফিল্মফেয়ার পুরস্কারে তেরোটি মনোনয়নের মধ্যে শ্রেষ্ঠ চলচ্চিত্রসহ ছয়টি বিভাগে; ১৬তম আইফা পুরস্কারে সাতটি মনোনয়নের মধ্যে শ্রেষ্ঠ চলচ্চিত্রসহ পাঁচটি বিভাগে পুরস্কার লাভ করে।কুইন চলচ্চিত্রের গানের সুর ও সঙ্গীত পরিচালনা করেছেন অমিত ত্রিবেদী। গীত রচনা করেছেন অনভিতা দত্ত গুপ্তন। গান প্রকাশিত হয় ২০১৪ সালের ২ ফেব্রুয়ারি মুম্বইয়ের কালা ঘোড়া শিল্প উৎসবে। ১ মার্চ আরেকটি গান প্রকাশিত হয়। ১৯৭৩ সালে আশা ভোসলের "অনহোনী" চলচ্চিত্রে গাওয়া হিট কাবারেট গান "হাঙ্গামা হো গয়া"র পুনঃসংস্করণ। অমিত ত্রিবেদী এই সংস্করণে অরিজিৎ সিংকে অতিরিক্ত ভোকাল হিসেবে যোগ করেছেন।
চলচ্চিত্রটি এর পরিচালনা, চিত্রনাট্য ও কঙ্গনার অভিনয়ের জন্য সমালোচকদের ইতিবাচক সাড়া লাভ করে। ইন্ডিয়ান এক্সপ্রেস-এর শুভ্রা গুপ্ত ছবিটিকে ৪/৫ প্রদান করেন এবং কঙ্গনার অভিনয়ের প্রশংসা করে বলেন "কঙ্গনা হৃদয়ের রানী"। এনডিটিভির শৈবাল চ্যাটার্জি ছবিটিকে ৪/৫ দিয়ে বলেন, "মশলাদার, সুন্দর ও উন্নতমানের চলচ্চিত্র" এবং "কঙ্গনা কুইন ছবির প্রাণ ও তার অভিনয়ে কোন কমতি ছিল না"। রেডিফ-এর রাজা সেন ছবিটিকে ৪/৫ দিয়েছেন এবং কঙ্গনাকে তার নন্দিত অভিনয়ের প্রশংসা করে এবং বলেন চলচ্চিত্রটি "একজন অভিনেত্রীর রাজত্ব করার সমতুল্য"। ডেইলি নিউজ অ্যান্ড অ্যানালাইসিসের সরিতা তানবার ছবিটিকে ৪.৫/৫ দিয়েছেন এবং বলেন "কুইন অনিরুদ্ধ, উচ্চ গুনান্বিত, ও অবশ্য দৃশ্য একটি চলচ্চিত্র"। ইন্ডিয়া টুডের সৌরভ দ্বিবেদী ছবিটিকে ৪.৫/৫ দিয়ে বলেন ছবিটি "অসাধারণ ও বুদ্ধিদীপ্ত প্যাকেজ"। অনুপমা চোপড়া কঙ্গনার অভিনয়ের প্রশংসা করে বলেন "শৈল্পিকভাবে সুস্পষ্ট ও আন্তরিক", কিন্তু চলচ্চিত্রের গতি কয়েক জায়গায় আঁকা বাঁকা ও প্রশ্রয়পূর্ণ এবং ছবিটিকে ৩.৫/৫ তারকা প্রদান করেন।
শ্রীফলতলী
শ্রীফলতলী জমিদারর বাড়ির পশ্চিম পার্শে গড়ে উঠা কালিয়াকৈর উপজেলার একটি ঐতিহ্যবাহী গ্রামের নাম হলো শ্রীফলতলী । গাজীপুর জেলার কালিয়াকৈর থানার শ্রীফলতলী শিক্ষা, সংস্কৃতি, ধর্মীয় অনুষ্ঠান, খেলাধুলা সহ বিভিন্ন ক্ষেত্রে নিজেকে একটি গ্রাম হিসাবে তার নিজস্ব স্বকীয়তা তুলে ধরেছে।
যাত্রামোহন সেন
যাত্রামোহন সেন (৩০ জুলাই, ১৮৫০ - ২ নভেম্বর, ১৯১৯) একজন বাঙালি আইনজীবী, রাজনীতিবিদ ও সমাজকর্মী। দেশপ্রিয় যতীন্দ্রমোহন সেনগুপ্ত তার পুত্র।
১৮৫০ সালে বাংলাদেশের চন্দনাঈশ উপজেলার বরমা গ্রামে তিনি জন্মগ্রহণ করেছিলেন। পিতার নাম ছিল ত্রাহিরাম সেন, মাতা মেনকা দেবী। ১২ বছর বয়েসে পিতাকে হারান যাত্রামোহন এবং গৃহশিক্ষকতা করে নিজেই লেখাপড়ার খরচ চালাতেন। ছোটবেলায় এক দুর্ঘটনাতে তার হাতের আঙুল পুড়ে নষ্ট হয়ে যায়। ভাল করে কলম ধরতে পারতেননা তিনি। অধ্যাবসায় আর মেধার জোরে তবুও লেখাপড়া চালিয়ে যান তিনি। চট্টগ্রাম গভর্নমেন্ট স্কুল থেকে ১৮৬৮ সালে এনট্রান্স, ১৮৭০ সালে চট্টগ্রাম কলেজ থেকে এফ.এ পরীক্ষায় উত্তীর্ণ হন এবং কলকাতা ক্যাথিড্রেল মিশন কলেজ থেকে বি.এ পাস করেন। এরপর চট্টগ্রামে কমিশনার অফিসে মাসিক ত্রিশ টাকা বেতনে চাকরি গ্রহণ করেন। দশ মাস পর তিনি চাকুরি ছেড়ে কলকাতায় এসে আইন পড়া শুরু করেন। এর পাশাপাশি লং সাহেবের গির্জায় কম্পাউন্ড কেডিসেন মিশন বিদ্যালয়ে প্রধানশিক্ষক পদে কাজ করেছেন। ১৮৭৬ সালে সপ্তম স্থান অধিকার করে বি এল পাশ করে চট্টগ্রাম চলে যান ও সেখানে ওকালতি শুরু করেন।
ওকালতির মাধ্যমে রাজনীতিতে আসেন যাত্রামোহন। ভারতীয় জাতীয় কংগ্রেস দলে যোগ দিয়ে বাংলার বিভিন্ন অঞ্চলে সভাসমিতিতে বক্তৃতা রাখতেন, সুবক্তা হিসেবে তার পরিচিতি হয়। রাওলাট আইনের বিরুদ্ধে জনমত গড়ে তোলেন। ১৮৯৮ খৃষ্টাব্দে বঙ্গীয় আইনসভার সদস্য হয়েছিলেন। বাংলা সাহিত্যের প্রতি তার অনুরাগ ছিল। তার উদ্যোগে বঙ্গীয় প্রাদেশিক সাহিত্য সম্মেলন অনুষ্ঠিত হয় চট্টগ্রামে। এই অনুষ্ঠানে রবীন্দ্রনাথ ঠাকুর স্বয়ং উপস্থিত ছিলেন। ১৯১৯ সালের ময়মনসিংহ বঙ্গীয় প্রাদেশিক রাষ্ট্রীয় সম্মেলনের অভিভাষণ তার চরমপন্থি রাজনীতির আভাস পাওয়া যায়। তার বাগ্মীতা, দেশপ্রেম পুত্র যতীন্দ্রমোহনকে প্রভাবিত করেছিল। তার বাড়িতে সম্মানিত ও বিশিষ্ট নেতা বিভিন্ন সময় আতিথ্য গ্রহণ করেছেন। এদের মধ্যে রয়েছেন মহাত্মা গাঁধী, মৌলানা শওকত আলী, ড. আনসারী, দেশবন্ধু চিত্তরঞ্জন দাশ, ব্যারিষ্টার আবদুল্লা রসুল প্রমুখ। চট্টগ্রাম এসোসিয়েশন তৈরির সময় তিনি জমি দান করেন। তার মৃত্যুর পর ১৯২০ সালে প্রতিষ্ঠানের ভবনটির নাম হয় যাত্রামোহন সেন হল বা জেএম সেন হল। ব্রিটিশবিরোধী আন্দোলনের সাথে চট্টগ্রামের এই ঐতিহাসিক ভবন ওতোপ্রোতভাবে জড়িত ছিল। শিক্ষা বিস্তারে বিদ্যালয়, দাতব্য চিকিৎসালয়, ব্রাহ্মমন্দির স্থাপন ও নানা উন্নয়নমূলক কাজ করেছিলেন তিনি।
২ নভেম্বর, ১৯১৯ সালে কলকাতায় মারা যান যাত্রামোহন সেন।
সীতারামপুর রেল স্টেশন
সীতারামপুর স্টেশন (কোড এসটিএন) ভারতের পশ্চিমবঙ্গ রাজ্যের পশ্চিম সীমান্ত পাহাড়ী এলাকা আসানসোলের নিয়ামতপুর এবং সীতারামপুরের আশেপাশে সেবা প্রদান করে।সীতারামপুর জংশন ভারতীয় রেলওয়ে রেলপথের আসানসোল রেল বিভাগের অন্তর্গত। সীতারামপুর জংশন ভারতের মেট্রোপলিটান এলাকার সঙ্গে, দিল্লি-কলকাতা মেইন লাইনের মাধ্যমে মুগলসরাই-পাটনা রুট এবং গ্র্যান্ড কর্ড রুট দিয়ে সংযুক্ত।সীতারামপুর ২৩.৪৩ ° উত্তর ৮৬.৫৩ ° পূর্ব- এ অবস্থিত। সমুদ্র সমতল হতে এর গড় উচ্চতা হল ৯৯ মিটার (৩২৫ ফুট)।
রেলপথের মাধ্যমে কয়লা চলাচল বৃদ্ধি পাওয়ার ফলে, একটি নতুন রেললাইন, গ্র্যান্ড কর্ড, সীতারামপুর থেকে মুগলসরাই পর্যন্ত স্থাপিত হয়।সেই সময়ে, সীতারামপুর দেশের বৃহত্তম বাষ্প ইঞ্জিনের শেড এবং দ্বিতীয় বৃহত্তম কয়লা ইয়ার্ড ।এখন বাষ্প ইঞ্জিন বন্ধ হওয়ার ফলে বাষ্প ইঞ্জিন শেড বন্ধ আছে।
এই স্টেশনে উপলব্ধ রয়েছে অপেক্ষা কক্ষ, রিজার্ভেশন কাউন্টার, 2 টি চাকা এবং 4 টি যানবাহন পার্কিং । স্টেশনে গাড়ি প্রবেশের অনুমতির প্রয়োজন হয়।এখানে এটিএম, শৌচালয়, চা স্টল, বইয়ের দোকান রয়েছে। স্টেশনের প্লাটফর্মকে যুক্ত করেছে ফুট ওভার ব্রীজ।
জেলেনা অস্টাপেঙ্কো
জেলেনা অস্টাপেঙ্কো (জন্ম ৮ জুন ১৯৯৭ লাতভিয়ার রাজধানী রিগাতে) একজন লাতভিয়ান টেনিস খেলোয়াড়। ৩০ জানুয়ারি ২০১৭ সালে মহিলাদের টেনিস অ্যাসোসিয়েশনে তিনি তাঁর বিশ্বসেরা সর্বোত্তম ৩৩তম স্থানে পৌঁছন এবং ১ মে ২০১৭ সালে ডবলসে বিশ্বের ৩৩ নম্বরে পৌঁছন।
২০১৭ ফ্রেঞ্চ ওপেনে অস্টাপেঙ্কো লাতভিয়ার প্রথম খেলোয়াড় যিনি গ্র্যান্ড স্লাম টুর্নামেন্ট জেতেন এবং ১৯৩৩ সালের পর প্রথম অ-বাছাই খেলোয়াড় যিনি ফরাসি ওপেন জেতেন। তাঁর একক খেলার পাশাপাশি, তিনি লাতভিয়ার ফেড কাপ দলের সদস্য হিসেবেও খেলেন।
কুইন (২০১৪-এর চলচ্চিত্র) গৃহীত পুরস্কার ও মনোনয়ন তালিকা
কুইন বিকাশ বেহল পরিচালিত ২০১৪ সালের ভারতীয় নাট্য চলচ্চিত্র। ছবিটি প্রযোজনা করেছেন অনুরাগ কশ্যপ, বিক্রমাদিত্য মোতয়ানি, ও মধু মন্টেনা। ছবির গল্প লিখেছেন বিকাশ বেহল এবং যৌথভাবে চিত্রনাট্য লিখেছেন বিকাশ বেহল, চৈতালি পার্মার, ও পারভেজ শেখ। এতে নাম ভূমিকায় (রানী) অভিনয় করেছেন কঙ্গনা রানাওয়াত এবং অন্যান্য পার্শ্ব চরিত্রে অভিনয় করেছেন লিসা হেইডোন, রাজকুমার রাও প্রমুখ।
কুইন চলচ্চিত্রটির উদ্বোধনী প্রদর্শনী হয় ২০১৩ সালের অক্টোবরে বুসান আন্তর্জাতিক চলচ্চিত্র উৎসবে এবং ২০১৪ সালের ৭ মার্চ ভারতে প্রেক্ষাগৃহে মুক্তি পায়। ছবিটি পরিচালনা, চিত্রনাট্য, ও কঙ্গনার অভিনয়ের জন্য সমালোচকদের প্রশংসা অর্জন করে। ₹১২.৫ কোটি ব্যয়ে নির্মিত ছবিটি ₹১০৮ কোটি আয় করে ব্যবসায়িকভাবে সফলতা অর্জন করে। ছবিটি ৬২তম জাতীয় চলচ্চিত্র পুরস্কারে শ্রেষ্ঠ হিন্দি ভাষার চলচ্চিত্র ও শ্রেষ্ঠ অভিনেত্রী পুরস্কার; ৬০তম ফিল্মফেয়ার পুরস্কারে তেরোটি মনোনয়নের মধ্যে শ্রেষ্ঠ চলচ্চিত্রসহ ছয়টি বিভাগে; ১৬তম আইফা পুরস্কারে সাতটি মনোনয়নের মধ্যে শ্রেষ্ঠ চলচ্চিত্রসহ পাঁচটি বিভাগে পুরস্কার লাভ করে।
দাভিদ বেন গুরিয়ন
দাভিদ বেন গুরিয়ন (১৬ অক্টোবর ১৮৮৬ - ১ ডিসেম্বর ১৯৭৩) ইসরায়েল রাষ্ট্রের প্রতিষ্ঠাতা এবং প্রথম প্রধানমন্ত্রী ছিলেন। তার জন্ম হয়েছিলো রাশিয়ায়।
বেন গুরিয়নের 'ইহুদিবাদী রাষ্ট্র' প্রতিষ্ঠার স্বপ্ন ছোটোবেলা থেকেই ছিলো, ১৯৪৬ সালে তিনি 'বিশ্ব ইহুদীবাদী সংস্থা'র প্রধান হয়েছিলেন। ১৯৩৫ সাল থেকে তিনি ফিলিস্তিন ভূখন্ডে বসবাসরত ইহুদী ধর্মাবলম্বীদের প্রধান নেতা হিসেবে দায়িত্ব পালন করে অাসছিলেন। ফিলিস্তিন ভূখন্ডে একটি স্বাধীন ইহুদীবাদী রাষ্ট্র তৈরি করার জন্য দাভিদ সংগ্রাম চালিয়ে গিয়েছিলেন।
১৯৪৮ সালের ১৪ মে দাভিদ বেন গুরিয়ন ইসরায়েলের স্বাধীনতা ঘোষণা করেন এবং তার পরের দিনই প্রতিবেশী মুসলিম রাষ্ট্রগুলো তাদের সামরিক বাহিনী দ্বারা ইহুদীদের ওপর হামলা চালায়, দাভিদ ঐ মূহুর্তে সকল ইহুদীকে দেশের জন্য যুদ্ধে ঝাঁপিয়ে পড়ার অাহ্বান জানান কারণ তখনো ইসরায়েলের নিয়মিত সামরিক বাহিনী তৈরী হয়নি। যুদ্ধে ইসরায়েল জয়লাভ করেছিলো। দাভিদকে ইসরায়েলের জাতির পিতা বলা হয় এবং স্বাধীনতা ঘোষণার তিনদিন পর দাভিদ ইসরায়েলের প্রথম প্রধানমন্ত্রী হিসেবে দায়িত্বভার গ্রহণ করেছিলেন।
প্রধানমন্ত্রী হিসেবে দাভিদ নারীর ক্ষমতায়ন, অর্থনৈতিক উন্নয়ন এবং জনসংখ্যানীতির উপর বিশেষ জোর দেন। তিনি ইসরায়েলের সামরিক বাহিনীতে নারীদের পূর্ণ অন্তর্ভুক্তি করে দিয়েছিলেন যা আজ অবধি চলমান। দাভিদ পশ্চিম জার্মান সরকারের কাছে দ্বিতীয় বিশ্বযুদ্ধের হলোকস্ট এর জন্য ক্ষতিপূরণ চেয়েছিলেন এবং পশ্চিম জার্মানীর কনরাড আডেনাউয়ারের সরকার ইসরায়েলকে ৩ বিলিয়ন মার্ক অর্থ দিয়েছিলো।
১৮৮৬ সালে দাভিদ পোল্যান্ডে জন্মগ্রহণ করেন যা তখন রাশিয়ার অধীনে ছিলো। পিতা এ্যাভিগডোর গ্রুন একজন আইনজীবী ছিলেন, মাতা শিন্ডেল ব্রয়েটম্যান ছিলেন একজন গৃহিণী, দাভিদের বয়স ১১ বছর থাকাকালীন শিন্ডেল মারা যান। দাভিদ ওয়ারশ' বিশ্ববিদ্যালয়ে পড়ালেখা করেন। দাভিদের স্ত্রীর নাম পলা মুনওয়েস (১৮৯২-১৯৬৮) যাকে তিনি ১৯১৭ সালে বিয়ে করেন।
পারভীন ববি
পারভীন ববি (৪ এপ্রিল ১৯৪৯ - ২০ জানুয়ারী ২০০৫) একজন ভারতীয় অভিনেত্রী ছিলেন যিনি বলিউডে কাজ করতেন। তার অভিনীত ব্যবসাসফল চলচ্চিত্রগুলোর মধ্যে রয়েছে "দীবার (১৯৭৫)", "নমক হালাল (১৯৮২)", "অমর আকবর এ্যান্থনী (১৯৭৭)" এবং "শান (১৯৮০)"।
পারভীন গুজরাটের জুনাগাড়ে একটি পাঠান মুসলিম পরিবারে জন্ম নেন। প্রথমে তিনি আহমেদাবাদের মাউন্ট ক্যারমেল হাই স্কুলে পড়েন, এরপর সেন্ট জেভিয়ার্স কলেজ থেকে ইংরেজি সাহিত্যে বিএ পাশ করেন। পারভীনের পিতার নাম ছিলো বালি মহাম্মাদ খান ববি যিনি ১৯৫৯ সালে মারা যান এবং পারভীনের মা জেমা বখতে বিবি ২০০১ সালে মারা যান। পারভীন ছিলেন বালি এবং জেমার একমাত্র সন্তান, পারভীনের জন্ম তাদের বিয়ের ১৪ বছর পরে হয়েছিলো, পারভীনের বয়স ১০ থাকাকালীন বালি মারা যান।
পারভীন আজীবন অবিবাহিত ছিলেন, সত্তর এবং আশির দশকের সংবাদ মাধ্যম পারভীন সম্পর্কে এরকম খবর প্রচার করতো যে পারভীন পরিচালক মহেশ ভাট, অভিনেতা কবীর বেদী এবং ড্যানি ডেনজংপার সঙ্গে শারীরিক সখ্যতা গড়ে তুলছেন। পারভীনকে নিয়ে একটা গুজব রটে যে তিনি মহানায়ক অমিতাভ বচ্চন এর সঙ্গে প্রেম করছেন, অমিতাভ পারভীনের সঙ্গে কয়েকটি চলচ্চিত্রে জুটিবদ্ধভাবে কাজ করেছিলেন, পারভীন পরে অমিতাভকে ভয় পাওয়া শুরু করেন এবং অমিতাভ নাকি তাকে খুন করার চেষ্টা করেছিলো এই অভিযোগ তোলেন।
হারুনার রশীদ খান মুন্নু
হারুনার রশীদ খান মুন্নু (১৭ অাগস্ট ১৯৩৩-০১ অাগস্ট ২০১৭) একজন বাংলাদেশী শিল্পপতি, রাজনীতিবিদ, সংসদ সদস্য, মন্ত্রী, ও সমাজসেবক। তিনি সাবেক মন্ত্রী, বিএনপি চেয়ারপার্সনের উপদেষ্টা। তিনি ১৯৯১ সালে জাতীয় সংসদ নির্বাচনে সাবেক মানিকগঞ্জ-২ আসনে সংসদ সদস্য নির্বাচিত হন। এরপর ’৯৬ সালের নির্বাচনে জয়ের ধারাবাহিকতা ধরে রাখেন। ২০০১ সালের নির্বাচনে তিনি একসঙ্গে মানিকগঞ্জ-২ আসন ও মানিকগঞ্জ-৩ আসনে জয়লাভ করেন।
হারুনার রশীদ খান মুন্নুর পৈতৃক বাড়ি মানিকগঞ্জ জেলার হরিরামপুর উপজেলার আজিমনগর ইউনিয়নের ইব্রাহিমপুর গ্রামে। ঈশ্বরচন্দ্র উচ্চ বিদ্যালয় থেকে ১৯৫২ সালে বাণিজ্য শাখায় প্রথম বিভাগ পেয়ে ম্যাট্রিক পাস করি। ১৯৫৪ সালে জগন্নাথ কলেজ থেকে বাণিজ্য বিভাগে এইচএসসি পাস করেন তিনি। ১৯৫৬ সালে বি.কম পাস করেন এবং পরবতর্তীতে চার্টার্ড একাউন্টস কোর্স সম্পন্ন করেন।
হারুনার রশিদ খান মুন্নু বিএনপি চেয়ারপারসনের উপদেষ্টা। ১৯৯১ সালে জাতীয় সংসদ নির্বাচনে সাবেক মানিকগঞ্জ-২ আসন থেকে প্রথমবারের মতো সংসদ সদস্য নির্বাচিত হন। এরপর ১৯৯৬ সালেও নির্বাচিত হন তিনি । ২০০১ সালের নির্বাচনে একসঙ্গে মানিকগঞ্জ-২ আসন ও মানিকগঞ্জ-৩ আসন থেকে জয়লাভ করেন।
১৯৫৫ সালে বিয়ে করেন হারুনার রশীদ খান মুন্নু। তাঁর স্ত্রীর নাম হুরুন নাহার রশিদ। এ দম্পতির দুই কন্যা আফরোজা খান রিতা ও ফিরোজা মাহমুদ।